title: Rozhodnutie Rady (SZBP) 2019/1296 z 31. júla 2019, na podporu posilnenia biologickej ochrany a bezpečnosti na Ukrajine v súlade s vykonávaním rezolúcie Bezpečnostnej rady Organizácie Spojených národov č. 1540 (2004) o nešírení zbraní hromadného ničenia a ich nosičov

text:
                  2.8.2019

                  SK

                  Úradný vestník Európskej únie

                  L 204/29

         ROZHODNUTIE RADY (SZBP) 2019/1296
         z 31. júla 2019,
         na podporu posilnenia biologickej ochrany a bezpečnosti na Ukrajine v súlade s vykonávaním rezolúcie Bezpečnostnej rady Organizácie Spojených národov č. 1540 (2004) o nešírení zbraní hromadného ničenia a ich nosičov
         RADA EURÓPSKEJ ÚNIE,
         so zreteľom na Zmluvu o Európskej únii, a najmä na jej článok 28 ods. 1 a článok 31 ods. 1,
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:

                     (1)

                     Európska rada 12. decembra 2003 prijala stratégiu EÚ proti šíreniu zbraní hromadného ničenia, ktorá v kapitole II obsahuje zoznam opatrení zameraných na boj proti takémuto šíreniu. Takéto opatrenia je potrebné prijať v rámci Únie ako aj v tretích krajinách.

                     (2)

                     Únia uvedenú stratégiu aktívne vykonáva a zavádza opatrenia uvedené v jej kapitole III, a to najmä uvoľňovaním finančných zdrojov na podporu konkrétnych projektov realizovaných multilaterálnymi inštitúciami, poskytovaním technickej pomoci a odborných znalostí štátom v súvislosti so širokou škálou opatrení proti šíreniu a podporou úlohy Bezpečnostnej rady Organizácie Spojených národov (ďalej len „BR OSN“).

                     (3)

                     BR OSN prijala 28. apríla 2004 rezolúciu č. 1540 (2004) (ďalej len „rezolúcia BR OSN č. 1540 (2004)“), ktorá bola prvým medzinárodným nástrojom, ktorý sa uceleným a komplexným spôsobom zaoberá zbraňami hromadného ničenia, ich nosičmi a súvisiacimi materiálmi. Rezolúciou BR OSN č. 1540 (2004) sa pre všetky štáty ustanovili záväzné povinnosti, a cieľom týchto povinností bolo predchádzať tomu, aby neštátne subjekty získavali prístup k takýmto zbraniam a súvisiacim materiálom, a odrádzať ich od takéhoto prístupu. BR OSN taktiež rozhodla, že všetky štáty majú prijať a presadzovať účinné opatrenia na zavedenie vnútroštátnych kontrol s cieľom predchádzať šíreniu jadrových, chemických alebo biologických zbraní a ich nosičov, a to aj prostredníctvom zavedenia primeraných kontrol súvisiacich materiálov.

                     (4)

                     Rada 11. mája 2017 prijala rozhodnutie (SZBP) 2017/809 (1) na podporu vykonávania rezolúcie BR OSN č. 1540 (2004). Technickým vykonávaním činností podľa rozhodnutia (SZBP) 2017/809 je poverený Úrad OSN pre otázky odzbrojenia (UNODA) v spolupráci s príslušnými regionálnymi medzinárodnými organizáciami, a najmä s Organizáciou pre bezpečnosť a spoluprácu v Európe (ďalej len „OBSE“).

                     (5)

                     Rada 11. júla 2017 prijala rozhodnutie (SZBP) 2017/1252 (2) na podporu posilnenia chemickej ochrany a bezpečnosti na Ukrajine v súlade s vykonávaním rezolúcie BR OSN č. 1540 (2004). Technickým vykonávaním činností podľa rozhodnutia (SZBP) 2017/1252 je poverený sekretariát OBSE.

                     (6)

                     Všeobecné dodržiavanie a úplné vykonávanie Dohovoru o biologických a toxínových zbraniach (ďalej len „BTWC“) a rezolúcie BR OSN č. 1540 (2004) patria medzi hlavné priority Ukrajiny v oblasti nešírenia zbraní hromadného ničenia.

                     (7)

                     Únia a Ukrajina podpísali 21. marca a 27. júna 2014 dohodu o pridružení (3), v ktorej sa okrem iného stanovuje urýchlená harmonizácia ukrajinských vnútroštátnych právnych predpisov s príslušnými právnymi predpismi Únie, a to vrátane odstránenia všetkých prekážok komplexného vykonávania rezolúcie BR OSN č. 1540 (2004) na Ukrajine. Od 1. novembra 2014 sa predbežne vykonávajú časti dohody o pridružení medzi EÚ a Ukrajinou. Dohoda o pridružení medzi EÚ a Ukrajinou nadobudla platnosť 1. septembra 2017.

                     (8)

                     Podľa akčného plánu ukrajinskej vlády na vykonávanie dohody o pridružení medzi EÚ a Ukrajinou na roky 2018 – 2020 sa Ukrajina zaviazala rozvíjať a zlepšovať predpisy a mechanizmy v oblasti biologickej ochrany a bezpečnosti v súlade so záväzkami Ukrajiny podľa BTWC a rezolúcie BR OSN č. 1540 (2004), ako aj podľa medzinárodných noriem a štandardov, a najmä príslušných právnych predpisov EÚ.

                     (9)

                     Sekretariát OBSE v tomto kontexte pripravil v úzkej spolupráci s príslušnými orgánmi na Ukrajine tri návrhy projektov s cieľom posilniť celkovú biologickú ochranu a bezpečnosť na Ukrajine.

                     (10)

                     Technickým vykonávaním projektov, ktoré sa majú realizovať v rámci tohto rozhodnutia, by sa mal poveriť sekretariát OBSE.

                     (11)

                     Projekty by sa mali vykonávať v súlade s príslušnými ustanoveniami akčného plánu ukrajinskej vlády na vykonávanie dohody o pridružení medzi EÚ a Ukrajinou. Pri činnostiach by sa mali zohľadniť príslušné osvedčené postupy a poznatky získané počas vykonávania rozhodnutia (SZBP) 2017/1252.

                     (12)

                     Sekretariát OBSE by mal zabezpečiť účinnú spoluprácu s príslušnými medzinárodnými organizáciami a orgánmi, ako je jednotka podpory vykonávania BTWC, výbor BR OSN zriadený podľa rezolúcie BR OSN č. 1540 (2004), Svetová organizácia pre zdravie zvierat (OIE) a globálne partnerstvo proti šíreniu zbraní a materiálov hromadného ničenia. Sekretariát OBSE by mal tiež zabezpečiť komplementárnosť a synergiu projektov uskutočňovaných v nadväznosti na toto rozhodnutie, s príslušnými minulými a prebiehajúcimi projektmi a činnosťami na Ukrajine podporovanými jednotlivými členskými štátmi EÚ a s inými programami financovanými Úniou v tejto oblasti vrátane nástroja na podporu stability a mieru a chemických, biologických, rádiologických a jadrových centier excelentnosti EÚ,

               PRIJALA TOTO ROZHODNUTIE:

            Článok 1

               1.   Únia v záujme podpory mieru a bezpečnosti a účinného multilateralizmu na celosvetovej a regionálnej úrovni sleduje tieto ciele:

                           —

                           posilnenie biologickej ochrany a bezpečnosti na Ukrajine zlepšením zákonodarnej a regulačnej základne Ukrajiny a jej systémov zdravia ľudí a zvierat, ako aj zvyšovaním informovanosti vedcov pôsobiacich v oblasti živej prírody;

                           —

                           podpora účinného multilateralizmu na regionálnej úrovni podporovaním činností OBSE zameraných na posilnenie spôsobilostí príslušných ukrajinských orgánov v oblasti biologickej ochrany a bezpečnosti v súlade s povinnosťami podľa rezolúcie BR OSN č. 1540 (2004) a BTWC.

               2.   Na dosiahnutie cieľov uvedených v odseku 1 uskutoční Únia tieto projekty:

                           —

                           harmonizácia existujúcich ukrajinských právnych predpisov v oblasti biologickej ochrany a biologickej bezpečnosti s medzinárodnými normami,

                           —

                           zabezpečenie udržateľnosti systému veterinárneho dohľadu na Ukrajine, pokiaľ ide o choroby spôsobené obzvlášť nebezpečnými patogénmi,

                           —

                           zvyšovanie informovanosti, vzdelávanie a odborná príprava vedcov, ktorí pôsobia v oblasti živej prírody, v súvislosti s biologickou ochranou a biologickou bezpečnosťou.

                     Podrobný opis uvedených projektov sa uvádza v prílohe.

            Článok 2

               1.   Za vykonávanie tohto rozhodnutia zodpovedá vysoký predstaviteľ Únie pre zahraničné veci a bezpečnostnú politiku (ďalej len „vysoký predstaviteľ“).

               2.   Technické vykonávanie projektov uvedených v článku 1 ods. 2 uskutočňuje sekretariát OBSE. Túto úlohu plní pod kontrolou vysokého predstaviteľa. Vysoký predstaviteľ uzavrie na uvedený účel potrebné dohody so sekretariátom OBSE.

            Článok 3

               1.   Finančná referenčná suma na vykonávanie projektov uvedených v článku 1 ods. 2 je 1 913 900 EUR.

               2.   Výdavky financované zo sumy stanovenej v odseku 1 sa spravujú v súlade s postupmi a pravidlami platnými pre všeobecný rozpočet Únie.

               3.   Komisia dohliada na riadne spravovanie výdavkov uvedených v odseku 1. Na uvedený účel uzavrie so sekretariátom OBSE dohodu o financovaní. V uvedenej dohode sa stanoví, že sekretariát OBSE má zabezpečiť viditeľnosť príspevku Únie zodpovedajúcu výške tohto príspevku.

               4.   Komisia vyvinie úsilie, aby sa dohoda o financovaní uvedená v odseku 3 uzavrela čo najskôr po nadobudnutí účinnosti tohto rozhodnutia. Komisia informuje Radu o všetkých ťažkostiach, ktoré v tomto procese vzniknú, ako aj o dátume uzavretia dohody o financovaní.

            Článok 4
            Vysoký predstaviteľ predkladá Rade správu o vykonávaní tohto rozhodnutia, a to na základe pravidelných správ, ktoré pripravuje sekretariát OBSE. Uvedené správy tvoria základ pre hodnotenie, ktoré vykoná Rada. Komisia poskytuje informácie o finančných aspektoch projektov uvedených v článku 1 ods. 2.

            Článok 5

               1.   Toto rozhodnutie nadobúda účinnosť dňom jeho prijatia.

               2.   Toto rozhodnutie stráca účinnosť 36 mesiacov od uzavretia dohody o financovaní uvedenej v článku 3 ods. 3 alebo šesť mesiacov odo dňa jeho prijatia, ak sa v danom období neuzavrie žiadna dohoda o financovaní.

            V Bruseli 31. júla 2019

                  Za Radu

                  predsedníčka

               T. TUPPURAINEN

            (1)  Rozhodnutie Rady (SZBP) 2017/809 z 11. mája 2017, na podporu vykonávania rezolúcie Bezpečnostnej rady Organizácie Spojených národov č. 1540 (2004) o nešírení zbraní hromadného ničenia a ich nosičov (Ú. v. EÚ L 121, 12.5.2017, s. 39).

            (2)  Rozhodnutie Rady (SZBP) 2017/1252 z 11. júla 2017 na podporu posilnenia chemickej ochrany a bezpečnosti na Ukrajine v súlade s vykonávaním rezolúcie Bezpečnostnej rady Organizácie Spojených národov č. 1540 (2004) o nešírení zbraní hromadného ničenia a ich nosičov (Ú. v. EÚ L 179, 12.7.2017, s. 8).

            (3)  Dohoda o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Ukrajinou na strane druhej (Ú. v. EÚ L 161, 29.5.2014, s. 3).

            PRÍLOHA
            Posilnenie biologickej ochrany a bezpečnosti na Ukrajine v súlade s rezolúciou BR OSN č. 1540 (2004)
            1.   Kontext
            Ukrajinské právne predpisy, ktorými sa zakazujú biologické zbrane, sú podrobné a komplexné. Podstatná časť týchto právnych predpisov a nariadení je však zastaraná a nespĺňa medzinárodné normy a štandardy. Preto si na účely harmonizácie s príslušnými svetovými normami vyžadujú bezodkladnú revíziu a aktualizáciu.
            Na Ukrajine neexistuje žiadny rámcový zákon o biologickej ochrane a biologickej bezpečnosti, v ktorom sa opisuje vytvorenie systému biologickej ochrany a biologickej bezpečnosti a jeho riadne fungovanie (napríklad prostredníctvom ktorého by sa právne určil ústredný výkonný orgán zaoberajúci sa biologickou ochranou a biologickou bezpečnosťou a vykonávali odborné a monitorovacie funkcie). Okrem toho v súčasnosti neexistuje komplexná spolupráca medzi všetkými príslušnými ministerstvami, agentúrami a organizáciami s cieľom predchádzať núdzovým situáciám v súvislosti s biologickými hrozbami a reagovať na ne.
            Chýbajú aj mechanizmy štátnej kontroly dodržiavania požiadaviek v oblasti biologickej bezpečnosti počas práce s biologickými agensmi. Neexistuje register hospodárskych a nehospodárskych subjektov pracujúcich s nebezpečnými biologickými agensmi na území Ukrajiny. Okrem toho subjekty, ktoré pracujú s nebezpečnými biologickými agensmi, nie sú podľa zákona povinné mať príslušné povolenia. Odstránenie systému povolení viedlo v skutočnosti k situácii, v ktorej sa nepodávajú správy o dodržiavaní požiadaviek v oblasti biologickej ochrany a biologickej bezpečnosti v mikrobiologických laboratóriách, ktorých skutočný počet nie je známy, ani sa také dodržiavanie požiadaviek nekontroluje. Normatívny dokument, prostredníctvom ktorého sa riadilo účtovníctvo, preprava, skladovanie a transfer nebezpečných biologických materiálov, bol označený za neplatný. V príslušných dokumentoch sa venuje málo pozornosti iným aspektom biologickej bezpečnosti, napríklad overovaniu spoľahlivosti zamestnancov a ochrane dôverných informácií.
            Vzhľadom na tempo zvyšovania sa poľnohospodárskej produkcie, sú bioprodukcia, doprava a vonkajšie obchodné vzťahy v modernom svete, ako aj humánne a veterinárne lekárstvo vystavené mnohým problémom, ktoré sú spojené najmä s rizikom šírenia biologických materiálov, najmä infekčných a parazitických chorôb, ktoré sa vyskytujú u ľudí a zvierat.
            V súčasnosti sú hlavnými hrozbami týkajúcimi sa biologickej a potravinovej bezpečnosti na Ukrajine africký mor ošípaných, aviárna influenza, slintačka a krívačka a multirezistentné bakteriálne patogény. Existuje riziko prirodzeného vzniku ohnísk výskytu slezinovej sneti, infekcie vírusom besnoty, klasického moru ošípaných a tularémie. Zabezpečenie potravinovej a biologickej bezpečnosti je citlivou otázkou, ktorú nie je možné vyriešiť bez použitia spoľahlivých prostriedkov na monitorovanie, predvídanie a včasné diagnostikovanie vznikajúcich a z hospodárskeho hľadiska závažných infekcií zvierat vrátane zoonotických infekcií. Biologickú a potravinovú bezpečnosť na Ukrajine je možné riešiť len integrovaním základného výskumu v oblasti genetiky a molekulárnej biotechnológie do veterinárneho a humánneho lekárstva a diagnostiky.
            Zamestnanci väčšiny ukrajinských laboratórií pre vedy o živej prírode majú značné skúsenosti s narábaním s nebezpečnými biologickými materiálmi. Moderné zásady a prístupy v oblasti biologickej ochrany a biologickej bezpečnosti, moderné techniky a postupy a kódexy správania spojené s modernými postupmi, sú však v laboratóriách veľmi zriedkavé. Viaceré laboratóriá pre vedy o živej prírode síce disponujú malým množstvom moderných zariadení, avšak z dôvodu nedostatočnej odbornej prípravy o prevádzke takýchto zariadení ich personál laboratórií nepoužíva alebo používa nevhodným spôsobom. Okrem toho existujúci systém pokročilej odbornej prípravy pre niektoré kategórie vedcov pôsobiacich v oblasti živej prírody sa nevzťahuje na všetky príslušné otázky týkajúce sa biologickej ochrany a biologickej bezpečnosti. Všetky tieto faktory môžu viesť k zníženiu úrovne biologickej ochrany a biologickej bezpečnosti v laboratóriách, v ktorých sa pracuje s nebezpečnými biologickými materiálmi.
            Na základe uvedenej analýzy OBSE vypracovala tri projekty s cieľom posilniť celkovú biologickú ochranu a bezpečnosť na Ukrajine. Tieto projekty boli vypracované v spolupráci s príslušnými ukrajinskými orgánmi. Všetky projekty by sa vykonávali v súlade s príslušnými ustanoveniami akčného plánu ukrajinskej vlády na vykonávanie dohody o pridružení medzi EÚ a Ukrajinou.
            Projekty by sa realizovali aj pri zohľadnení príslušných osvedčených postupov a poznatkov získaných počas prebiehajúceho vykonávania rozhodnutia (SZBP) 2017/1252 na podporu posilnenia chemickej ochrany a bezpečnosti na Ukrajine.
            2.   Cieľ
            Celkovým cieľom tohto rozhodnutia je podporiť projekty OBSE zamerané na posilnenie biologickej ochrany a bezpečnosti na Ukrajine v súlade s povinnosťami Ukrajiny podľa BTWC a rezolúcie BR OSN č. 1540 (2004), ako aj v súlade s dohodou o pridružení medzi EÚ a Ukrajinou.
            3.   Opis projektov
            3.1.   Harmonizácia existujúcich ukrajinských právnych predpisov týkajúcich sa biologickej ochrany a biologickej bezpečnosti s medzinárodnými normami
            3.1.1.   Cieľ projektu

                        —

                        Zlepšiť legislatívny a regulačný základ Ukrajiny v oblasti biologickej ochrany a bezpečnosti v súlade s povinnosťami podľa rezolúcie BR OSN č. 1540 (2004), a to prijatie a presadzovanie vhodných účinných právnych predpisov, ktorými sa akýmkoľvek neštátnym subjektom zakazuje vyrábať, nadobúdať, vlastniť, vyvíjať, prepravovať, prenášať alebo používať biologické zbrane a ich nosiče, najmä na teroristické účely.

                  3.1.2.   Opis projektu

                        —

                        Osobitné opatrenia týkajúce sa legislatívnych a regulačných zlepšení v oblasti biologickej ochrany a biologickej bezpečnosti, ktoré si vyžadujú prioritné vykonávanie, a ktoré sa bude priamo podporovať týmto projektom, zahŕňajú:

                                    —

                                    vypracovanie návrhu zákona Ukrajiny o biologickej ochrane a biologickej bezpečnosti a jeho predloženie Verchovnej rade Ukrajiny,

                                    —

                                    vypracovanie a prijatie uznesenia kabinetu ministrov Ukrajiny o regulácii otázok súvisiacich s kontrolou dodržiavania požiadaviek v oblasti biologickej ochrany biologickej bezpečnosti v inštitúciách a zariadeniach, ktoré pracujú s patogénnymi mikroorganizmami,

                                    —

                                    vypracovanie a prijatie koncepcie biologickej ochrany a biologickej bezpečnosti, národného akčného plánu Ukrajiny na riešenie výskytu ohnísk nebezpečných a obzvlášť nebezpečných chorôb a identifikácia kritickej infraštruktúry, ktorou sa zabezpečí primeraná reakcia na riziko výskytu ohnísk alebo na výskyt ohnísk nebezpečných a obzvlášť nebezpečných chorôb,

                                    —

                                    zavedenie jednotného systému biologickej ochrany Ukrajiny, ako aj plánov ochrany biologických agensov pred náhodným alebo zámerným šírením, a ich riadneho a bezpečného skladovania a prepravy vrátane ich internej bezpečnosti,

                                    —

                                    reorganizácia systému verejného zdravia a veterinárneho lekárstva s cieľom splniť medzinárodné požiadavky.

                  3.1.3.   Očakávané výsledky projektu

                        —

                        Zlepšenie systému biologickej ochrany a biologickej bezpečnosti Ukrajiny posilnením vnútroštátneho legislatívneho a regulačného rámca v tejto oblasti,

                        —

                        podpora spolupráce rôznych agentúr zodpovedných za biologickú ochranu a biologickú bezpečnosť,

                        —

                        zabezpečenie udržateľnosti systému biologickej ochrany a biologickej bezpečnosti na Ukrajine.

                  3.1.4.   Príjemcovia projektu

                        —

                        Ministerstvo zdravotníctva.

                  3.2.   Zabezpečenie udržateľnosti systému veterinárneho dohľadu na Ukrajine v súvislosti s chorobami spôsobenými obzvlášť nebezpečnými patogénmi
            3.2.1.   Cieľ projektu

                        —

                        Zlepšiť biologickú ochranu a biologickú bezpečnosť posilnením zdravotného systému ľudí a zvierat na Ukrajine v súlade s povinnosťami podľa rezolúcie BR OSN č. 1540 (2004), a najmä presadzovanie účinných opatrení na zavedenie domácich kontrol s cieľom zabrániť šíreniu biologických zbraní a ich nosičov, a to aj prostredníctvom zavedenia vhodných kontrol súvisiacich materiálov.

                  3.2.2.   Opis projektu

                        —

                        Vykonávanie účinného monitorovania chorôb ľudí a zvierat prostredníctvom zriadenia centra spoločného využívania na účely sekvencovania a genetickej charakterizácie vybraných agensov a vybavenia zúčastnených inštitúcií prístrojmi na polymerázovú reťazovú reakciu spojenú s reverznou transkripciou (ďalej len „RT-PCR“),

                        —

                        zavedenie opatrení rýchlej reakcie v núdzových situáciách a zavedenie rýchlej diagnostiky osobitne nebezpečných chorôb zvierat prostredníctvom vývoja diagnostických nástrojov, ktoré sa zakladajú na RT-PCR, na účely zisťovania – založenom na PCR – vybraných agensov (agensov aviárnej influenzy, infekcie vírusom pseudomoru hydiny, multirezistentnej tuberkulózy, infekcie vírusom nodulárnej dermatitídy, tularémie, afrického moru ošípaných, klasického moru ošípaných, slintačky a krívačky, brucelózy, multirezistentnej salmonely a slezinovej sneti) na základe interných protokolov vypracovaných na Ukrajine,

                        —

                        vývoj bezpečného skladovania patogénov vrátane zoonotických, vírusových a bakteriálnych patogénov v laboratóriách a depozitároch prostredníctvom vypracovania registračných dokumentácií pre sady vybavenia zakladajúceho sa na RT-PCR,

                        —

                        zabezpečenie jednotnej technickej politiky v oblasti posudzovania zhody pre skúšobné laboratóriá, zabezpečenie vnútroštátnej a medzinárodnej dôvery, zabezpečenie podmienok vzájomného uznávania výkonnosti a transparentnosti a zabezpečenie informovanosti a odbornej spôsobilosti v oblasti biologickej ochrany,

                        —

                        budovanie kapacít v oblasti molekulárnej diagnostiky chorôb spôsobených obzvlášť nebezpečnými patogénmi.

                  3.2.3.   Očakávané výsledky projektu

                        —

                        Posilnenie vnútroštátnej kapacity na dohľad a vytváranie prognóz v oblasti veterinárneho lekárstva,

                        —

                        vývoj účinných vnútroštátnych diagnostických nástrojov a nástrojov dohľadu založených na RT-PCR a izotermálnych nástrojoch PCR (výskum a vývoj, validácia a uplatňovanie v laboratóriách),

                        —

                        vykonávanie účinného monitorovania chorôb zvierat (vrátane zoonotických chorôb),

                        —

                        budovanie ľudských zdrojov v oblasti molekulárnej diagnostiky chorôb spôsobených obzvlášť nebezpečnými patogénmi (odborná príprava zamestnancov laboratórií o technikách PCR).

                  3.2.4.   Príjemcovia projektu

                        —

                        Štátna služba Ukrajiny pre bezpečnosť potravín a ochranu spotrebiteľa,

                        —

                        Príjemca pomoci: Národné vedecké centrum „Inštitút pre experimentálne a klinické veterinárne lekárstvo“ (Charkov, Ukrajina).

                  3.3.   Zvyšovanie informovanosti vedcov pôsobiacich v oblasti živej prírody ich vzdelávanie a odborná príprava o oblasti biologickej ochrany a biologickej bezpečnosti
            3.3.1.   Cieľ projektu

                        —

                        Zlepšenie biologickej ochrany, bezpečnosti a bioetiky na Ukrajine zvyšovaním informovanosti vedcov pôsobiacich v oblasti živej prírody o biologickej ochrane a biologickej bezpečnosti v súlade s povinnosťami podľa rezolúcie BR OSN č. 1540 (2004) vrátane presadzovania účinných domácich opatrení na zabránenie šíreniu biologických zbraní a ich nosičov.

                  3.3.2.   Opis projektu

                        —

                        Vytvorenie tímu školiteľov z rôznych ukrajinských inštitúcií pre vedy o živej prírode, ktorí budú môcť šíriť moderné vedomosti o zásadách biologickej ochrany, biologickej bezpečnosti a bioetiky, najlepších laboratórnych postupoch a technikách a metódach na riadenie biologického rizika v laboratóriách,

                        —

                        zlepšenie súčasných zdrojov na ďalšie šírenie vedomostí o biologickej ochrane, biologickej bezpečnosti a bioetike medzi učiteľmi, študentmi a výskumnými pracovníkmi v oblasti vied o živej prírode a inými príslušnými zainteresovanými stranami, a zvyšovanie ich informovanosti o týchto otázkach, a to pri plnom zohľadnení projektu P633 Vedecko-technického strediska na Ukrajine s názvom „Vzdelávanie a zvyšovanie informovanosti na Ukrajine“,

                        —

                        zabezpečenie udržateľnosti kapacít odbornej prípravy po skončení projektu.

                  3.3.3.   Očakávané výsledky projektu

                        —

                        Zvýšenie informovanosti národných a miestnych zainteresovaných strán v oblasti biologickej ochrany a biologickej bezpečnosti,

                        —

                        zvýšenie schopnosti vedcov pôsobiacich v oblasti živej prírody bezpečne zaobchádzať s nebezpečnými biologickými materiálmi,

                        —

                        zvýšenie schopnosti ukrajinských vedcov pôsobiacich v oblasti živej prírody znížiť riziká možného zneužitia materiálov a vybavenia používaných počas ich výskumu, ako aj zneužitia ich vedomostí a výsledkov,

                        —

                        vytvorenie silného tímu školiteľov o biologickej ochrane a biologickej bezpečnosti pre vedcov pôsobiacich v oblasti živej prírody,

                        —

                        zlepšený a udržateľný zdroj na šírenie vedomostí o biologickej ochrane, biologickej bezpečnosti a bioetike.

                  3.4.   Príjemcovia projektu

                        —

                        Ministerstvo zdravotníctva.

                  4.   Administratívna podpora vykonávania projektov
            Špecializovaní zamestnanci sekretariátu OBSE a úradu koordinátora projektu OBSE na Ukrajine budú koordinovať a riadiť vykonávanie projektových činností stanovených v bode 3 v záujme ďalšieho rozvoja rámca spolupráce medzi ukrajinskými partnermi, a to okrem iného aj vypracovaním príslušných nových návrhov projektov a vnútroštátnych opatrení.
            Podporný personál bude vykonávať tieto úlohy:

                        —

                        riadenie projektov vo všetkých fázach projektového cyklu,

                        —

                        vykonávanie každodenného finančného dohľadu nad projektmi,

                        —

                        poskytovanie technických a právnych odborných znalostí, podpora pri rozsiahlejších zákazkách v rámci obstarávania, spolupráca s ďalšími medzinárodnými organizáciami, vykonávanie zabezpečovania kvality a kontroly kvality výsledkov schválených projektov a predkladanie správ Európskej únii.

                  5.   Trvanie
            Celková odhadovaná dĺžka trvania projektov je 36 mesiacov.
            6.   Subjekt poverený technickým vykonávaním
            Technickým vykonávaním tohto rozhodnutia bude poverené Centrum pre predchádzanie konfliktom sekretariátu OBSE a koordinátor projektu OBSE na Ukrajine. OBSE bude vykonávať činnosti na základe tohto rozhodnutia v spolupráci s ďalšími medzinárodnými organizáciami a agentúrami, najmä s cieľom zabezpečiť účinné synergie a zabrániť duplicite.
            7.   Podávanie správ
            Sekretariát OBSE bude vypracúvať pravidelné správy, ako aj správy po ukončení každej z opísaných činností. Záverečné správy by sa mali Európskej únii predkladať najneskôr šesť týždňov po skončení príslušných činností.
            8.   Riadiaci výbor
            Riadiaci výbor pre tento projekt sa bude skladať zo zástupcu vysokého predstaviteľa a zástupcu vykonávacieho subjektu uvedeného v bode 6 tejto prílohy. Riadiaci výbor bude vykonávanie tohto rozhodnutia pravidelne skúmať aspoň raz za šesť mesiacov, a to aj prostredníctvom využitia elektronických komunikačných prostriedkov.
            9.   Odhadované celkové náklady na projekty a finančný príspevok Európskej únie
            Celkové náklady na projekty predstavujú 1 913 900 EUR.


title: Rozhodnutie Rady (SZBP) 2019/1298 z 31. júla2019 na podporu dialógu a spolupráce medzi Afrikou, Čínou a Európou v oblasti predchádzania odkláňaniu zbraní a munície v Afrike

text:
                  2.8.2019

                  SK

                  Úradný vestník Európskej únie

                  L 204/37

         ROZHODNUTIE RADY (SZBP) 2019/1298
         z 31. júla2019
         na podporu dialógu a spolupráce medzi Afrikou, Čínou a Európou v oblasti predchádzania odkláňaniu zbraní a munície v Afrike
         RADA EURÓPSKEJ ÚNIE,
         so zreteľom na Zmluvu o Európskej únii, a najmä na jej článok 28 ods. 1 a článok 31 ods. 1,
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:

                     (1)

                     Zmluva o obchodovaní so zbraňami nadobudla platnosť 24. decembra 2014 a jej zmluvnými stranami sú všetky členské štáty. Cieľom Zmluvy o obchodovaní so zbraňami je zaviesť čo najprísnejšie spoločné medzinárodné normy na reguláciu zákonného obchodu s konvenčnými zbraňami, predchádzať nedovolenému obchodovaniu s konvenčnými zbraňami a odstraňovať ho a predchádzať odkláňaniu takýchto zbraní.

                     (2)

                     Rada 19. novembra 2018 prijala stratégiu EÚ proti nedovoleným strelným zbraniam, ručným a ľahkým zbraniam a ich munícii s názvom „Zabezpečenie zbraní, ochrana obyvateľov“ (ďalej len „stratégia“). Hlavným cieľom stratégie je úplné a účinné vykonávanie akčného programu OSN z roku 2001 s cieľom predchádzať nedovolenému obchodovaniu s ručnými a ľahkými zbraňami vo všetkých jeho aspektoch, bojovať proti nemu a odstrániť ho. V stratégii sa uvádza, že EÚ bude naďalej presadzovať zodpovednú a účinnú kontrolu vývozu zbraní a že bude naďalej podporovať všeobecné uplatňovanie a vykonávanie Zmluvy o obchodovaní so zbraňami. V stratégii sa tiež uvádza, že EÚ bude naďalej podporovať Africkú úniu a relevantné regionálne hospodárske združenia v ich úsilí zameranom proti nedovolenému obchodovaniu s ručnými a ľahkými zbraňami a ich muníciou.

                     (3)

                     V januári 2017 sa na 28. riadnom zasadnutí zhromaždenia Africkej únie prijal „Hlavný plán Africkej únie obsahujúci praktické kroky na umlčanie zbraní v Afrike do roku 2020“, čím sa členské štáty Africkej únie zaviazali: zastaviť nezákonný prílev a obeh nedovolených zbraní; brániť rebelom/povstalcom v prístupe k zbraniam; ako aj prerušiť väzby s dodávateľmi a príjemcami nedovolených zbraní, okrem iného zavedením zákazov v súlade so Zmluvou o obchodovaní so zbraňami.

                     (4)

                     Rada vo svojich záveroch o stratégii EÚ týkajúcej sa Číny z 18. júla 2016 podporuje nadviazanie pravidelného dialógu EÚ s Čínou o podstatných otázkach s cieľom usilovať sa v spolupráci s členskými štátmi o väčšiu zhodu v otázkach odzbrojenia, nešírenia zbraní, boja proti terorizmu, migrácie a kybernetickej bezpečnosti.

                     (5)

                     Na tretej konferencii Organizácie Spojených národov zameranej na preskúmanie pokroku dosiahnutého pri vykonávaní akčného programu OSN proti nedovoleným ručným a ľahkým zbraniam sa 30. júna 2018 prijal výsledný dokument, v ktorom sa štáty opätovne zaviazali predchádzať odkláňaniu ručných a ľahkých zbraní a bojovať proti nemu. Členské štáty opätovne potvrdzujú, že sú ochotné pokračovať v medzinárodnej spolupráci a posilniť regionálnu spoluprácu prostredníctvom lepšej koordinácie, konzultácií, výmeny informácií a operačnej spolupráce, do ktorej sa zapoja príslušné regionálne a subregionálne organizácie, ako aj orgány presadzovania práva, orgány kontroly hraníc a orgány vydávajúce vývozné a dovozné licencie. Štáty sa takisto zaviazali vymieňať si a v súlade s vnútroštátnymi právnymi rámcami a bezpečnostnými požiadavkami uplatňovať skúsenosti, získané poznatky a najlepšie postupy v súvislosti s kontrolou vývozu, dovozu a tranzitu ručných a ľahkých zbraní vrátane procesov certifikácie a vydávania certifikátov pre konečných používateľov.

                     (6)

                     V Agende 2030 pre udržateľný rozvoj sa potvrdzuje, že boj proti nedovolenému obchodovaniu s ručnými a ľahkými zbraňami je potrebný na dosiahnutie mnohých cieľov udržateľného rozvoja vrátane tých, ktoré sa týkajú mieru, spravodlivosti a silných inštitúcií, znižovania chudoby, hospodárskeho rastu, zdravia, rodovej rovnosti a bezpečných miest. Preto sa v rámci cieľa udržateľného rozvoja číslo 16.4 všetky štáty zaviazali výrazne obmedziť nedovolené finančné toky a toky zbraní.

                     (7)

                     Rada 27. februára 2012 prijala rozhodnutie 2012/121/SZBP (1) na podporu činností podporujúcich dialóg EÚ, Číny a Afriky a ich spoluprácu v oblasti kontrol konvenčných zbraní. Tento projekt úspešne vykonávala organizácia Saferworld, hoci na dosiahnutie cieľov stanovených v uvedenom rozhodnutí je potrebné vyvinúť ďalšie úsilie v tejto oblasti.

                     (8)

                     Rada prijala od roku 2008 jedenásť rozhodnutí na podporu kontaktov v záujme zodpovednej kontroly vývozu zbraní v súlade so Zmluvou o obchodovaní so zbraňami a spoločnou pozíciou Rady 2008/944/SZBP (2), ale spolupráca s Čínou v tejto oblasti bola obmedzená,

               PRIJALA TOTO ROZHODNUTIE:

            Článok 1

               1.   Účelom tohto rozhodnutia je prispieť k predchádzaniu odkláňaniu zbraní a munície v Afrike a boju proti nemu.

               2.   Podľa odseku 1 Únia podporuje tieto ciele:

                           a)

                           zvýšiť informovanosť zainteresovaných strán v Afrike, Číne a Únii o tom, ako nedovolený tok zbraní, najmä ručných a ľahkých zbraní (RĽZ) a ich munície, neoprávneným subjektom významne prispieva k zhoršovaniu bezpečnostnej situácie a stupňovaniu násilia v rôznych častiach Afriky, čím sa oslabuje sociálna súdržnosť, verejná bezpečnosť, socio-ekonomický rozvoj a účinné fungovanie štátnych inštitúcií;

                           b)

                           presadzovať povinnosť zodpovedať sa a zodpovednosť, pokiaľ ide o legálne obchodovanie so zbraňami, a ukazovať zainteresovaným stranám v Afrike, Číne a Únie, ako môže účinná kontrola vývozu zbraní prispieť k zmierneniu rizika odklonenia zbraní na nezákonný trh.

               3.   V záujme dosiahnutia týchto cieľov sa týmto rozhodnutím podporí zriadenie a rozvoj spoločnej mimovládnej pracovnej skupiny expertov z Afriky, Číny a Európy pre kontrolu konvenčných zbraní (ďalej len „EWG“), ktorej hlavnými úlohami bude zvýšiť informovanosť a angažovanosť a podnietiť činnosť politických komunít v Afrike, Číne a Únii, ako aj posilniť regionálnu a medzinárodnú spoluprácu, aby sa predišlo odkláňaniu zbraní a munície v Afrike.

               4.   Toto sú očakávané výsledky tohto rozhodnutia:

                           a)

                           lepšie pochopenie vplyvu odkláňania a zneužívania zbraní v Afrike vďaka spoločnému výskumu a akčnej analýzy vykonávaných výskumníkmi a akademikmi z Afriky, Číny a Únie a odporúčaniam na konkrétne projekty podporované Čínou;

                           b)

                           zvýšená informovanosť zainteresovaných strán z Afriky, Číny a Únie o úlohe účinnej kontroly vývozu zbraní pri zmierňovaní rizika odkláňania a negatívnych vplyvov nedovolených zbraní a munície v Afrike;

                           c)

                           zvýšený príspevok Číny k príslušným medzinárodným a regionálnym iniciatívam vrátane iniciatívy Africkej únie za umlčanie zbraní v Afrike do roku 2020 a vykonávania Zmluvy o obchodovaní so zbraňami;

                           d)

                           zaradenie kontroly ručných zbraní na program dialógu v rámci Fóra pre spoluprácu medzi Čínou a Afrikou (FOCAC);

                           e)

                           vytvorenie nových fór združujúcich expertov zo štátnej správy, občianskej spoločnosti, podnikov a akademickej obce z Afriky, Číny a Únie, ktorí budú poskytovať podklady na účely strategického dialógu na vysokej úrovni medzi EÚ a Čínou.

               5.   Priamymi príjemcami projektov bude približne 500 aktérov politickej komunity v Afrike, Číne a Únii vrátane mimovládnych organizácií, think tankov, zástupcov priemyslu, vládnych úradníkov zodpovedných za kontrolu konvenčných zbraní a poslancov parlamentov. Nepriamymi príjemcami budú obyvateľstvo, komunity, skupiny a jednotlivci v Afrike, ktorých nepriaznivo ovplyvňuje šírenie nedovolených zbraní a munície na kontinente.

               6.   Podrobný opis projektu sa uvádza v prílohe k tomuto rozhodnutiu.

            Článok 2

               1.   Za vykonávanie tohto rozhodnutia zodpovedá vysoký predstaviteľ Únie pre zahraničné veci a bezpečnostnú politiku (ďalej len „VP“).

               2.   Technickú realizáciu projektu uvedeného v článku 1 vykonáva mimovládna organizácia Saferworld.

               3.   Saferworld plní svoje úlohy pod vedením VP. Na tieto účely VP uzavrie s organizáciou Saferworld potrebné dojednania.

            Článok 3

               1.   Referenčná suma na vykonávanie projektu uvedeného v článku 1, ktorý financuje Únia, je 994 007 EUR.

               2.   Výdavky financované z referenčnej sumy stanovenej v odseku 1 sa spravujú v súlade s postupmi a predpismi uplatniteľnými na rozpočet Únie.

               3.   Komisia dohliada na riadne spravovanie výdavkov uvedených v odseku 1. Na tento účel uzavrie s organizáciou Saferworld potrebnú dohodu o financovaní. V dohode o financovaní sa stanoví, že Saferworld má zabezpečiť zviditeľnenie príspevku Únie zodpovedajúce jeho výške.

               4.   Komisia sa usiluje uzavrieť dohodu o financovaní uvedenú v odseku 3 čo najskôr po nadobudnutí účinnosti tohto rozhodnutia. Informuje Radu o akýchkoľvek ťažkostiach, ktoré sa počas tohto procesu vyskytnú, ako aj o dátume uzavretia dohody o financovaní.

            Článok 4

               1.   VP informuje Radu o vykonávaní tohto rozhodnutia na základe pravidelných štvrťročných správ, ktoré vypracúva Saferworld. Tieto správy tvoria základ pre hodnotenie, ktoré vykonáva Rada.

               2.   Komisia podáva správy o finančných aspektoch projektu uvedeného v článku 1.

            Článok 5

               1.   Toto rozhodnutie nadobúda účinnosť dňom jeho prijatia.

               2.   Toto rozhodnutie stráca účinnosť 36 mesiacov po dátume uzavretia dohody o financovaní uvedenej v článku 3 ods. 3. Toto rozhodnutie však stráca účinnosť šesť mesiacov po nadobudnutí účinnosti, ak sa v tejto lehote žiadna dohoda neuzavrie.

            V Bruseli 31. júla 2019

                  Za Radu

                  predseda

               T. TUPPURAINEN

            (1)  Rozhodnutie Rady 2012/121/SZBP z 27. februára 2012, na podporu činností podporujúcich dialóg EÚ, Číny a Afriky a ich spoluprácu v oblasti kontrol konvenčných zbraní (Ú. v. EÚ L 54, 28.2.2012, s. 8).

            (2)  Spoločná pozícia Rady 2008/944/SZBP z 8. decembra 2008, ktorou sa vymedzujú spoločné pravidlá upravujúce kontrolu vývozu vojenskej technológie a materiálu (Ú. v. EÚ L 335, 13.12.2008, s. 99).

            PRÍLOHA
            DIALÓG A SPOLUPRÁCA MEDZI AFRIKOU, ČÍNOU A EURÓPOU V OBLASTI PREDCHÁDZANIA ODKLÁŇANIU ZBRANÍ A MUNÍCIE V AFRIKE
            1.   Opis projektu a činností
            Projekt bude pozostávať z dvoch hlavných fáz, ktoré sú zhrnuté nižšie v častiach 2.1 o zriadení EWG a 1.2 o nadviazaní kontaktov so zainteresovanými stranami v Afrike, Číne a Únii, ktorých úlohou bude presadzovanie opatrení, ktoré sa majú prijať v rámci predchádzania odkláňaniu zbraní a munície v Afrike.
            1.1.   Fáza 1: Zriadenie a rozvoj spoločnej mimovládnej pracovnej skupiny expertov z Afriky, Číny a Európy pre predchádzanie odkláňaniu zbraní a munície v Afrike.
            1.1.1.   Ciele
            Zriadiť spoločnú mimovládnu pracovnú skupinu expertov z Afriky, Číny a Únie (ďalej len „EWG“), ktorí nadviažu kontakt so zainteresovanými stranami v Afrike, Číne a Únii a budú podporovať trojstranný dialóg a spoluprácu v oblasti predchádzania odkláňaniu zbraní a munície v Afrike, s cieľom:

                        a)

                        poukazovať na bezpečnostné, socio-ekonomické a humanitárne dôsledky odkláňania zbraní, najmä ručných a ľahkých zbraní a ich munície, v Afrike a poukazovať na to, ako môže zlepšená kontrola transferu zbraní, a to aj na strane ponuky, prispieť k zníženiu rizika odkláňania zbraní do rúk neoprávnených subjektov;

                        b)

                        poskytovať podklady na účely strategického dialógu na vysokej úrovni medzi EÚ a Čínou, najmä o spolupráci v oblasti bezpečnosti a kontroly zbraní v Afrike;

                        c)

                        vymieňať si informácie, nápady, odborné znalosti a výsledky výskumu medzi jej členmi a posudzovať účinnosť aktuálnych politík a iniciatív;

                        d)

                        aktívne nadväzovať kontakty so zainteresovanými stranami na vládnej úrovni a poskytovať im odporúčania. Zástupcovia z Afriky, Číny, Únie a členských štátov budú vyzvaní, aby pozorovali prácu EWG a prispievali k nej.

                  1.1.2.   Činnosti:
            Pri plnení úloh zahrnutých do fázy 1 sa budú podporovať okrem iných tieto činnosti:

                        a)

                        organizácia Saferworld zmapuje a vypracuje prístup angažovanosti vo vzťahu ku kľúčovým partnerom a zainteresovaným stranám zo štátnej správy, podnikateľského sektora, organizácií občianskej spoločnosti, akademických inštitúcií, multilaterálnych agentúr, ako aj k aktérom na regionálnej a komunitnej úrovni, ktorí budú mať zásadný význam pre úspech a udržateľnosť projektu;

                        b)

                        na základe výsledkov projektu Únie podporovaného v rámci rozhodnutia 2012/121/SZBP sa: i) zorganizuje najviac 20 prípravných a nadväzujúcich zasadnutí v Afrike, Číne a v Európe s cieľom zvýšiť informovanosť o projekte vrátane jeho štruktúry a harmonogramu a zabezpečiť podporu príslušných orgánov; ii) v Afrike, Číne a Únii sa určia kľúčoví experti, ktorí budú zapojení do činnosti EWG; iii) vypracujú sa podrobné pracovné plány na zriadenie a sfunkčnenie EWG; iv) zriadi sa tím na koordináciu projektu; v) v rámci tímu sa vymedzia a rozdelia zodpovednosti a vi) bude sa monitorovať a hodnotiť pokrok vo vykonávaní činností;

                        c)

                        vytvorí sa EWG na podporu trojstranného dialóg a spolupráce. Očakáva sa, že EWG bude pozostávať z deviatich expertov z Afriky, Číny a Európy na kontrolu ručných zbraní, ktorí budú vybraní z think tankov, výskumných centier a akademických inštitúcií na základe svojich záujmov, odborných znalostí a schopnosti zapojiť sa do projektu;

                        d)

                        vytvorenie webového sídla EWG, ktoré bude fungovať ako online platforma pre styk EWG s verejnosťou;

                        e)

                        uskutočnia sa tri zasadnutia EWG (jedno v Afrike, jedno v Číne a jedno v Európe), ktoré umožnia interakciu a výmenu poznatkov medzi členmi EWG a zástupcami z Afriky, Číny, Únie a členských štátov a na ktorých sa poskytnú usmernenia pre vykonávanie činností v oblasti zvyšovania informovanosti a výskumu.

                  1.1.3.   Výsledky
            EWG sa stane pevným základom procesu dialógu, ktorý sa presadzuje v rozhodnutí, pričom bude zohrávať kľúčovú úlohu pri združovaní expertov na kontrolu ručných zbraní z Afriky, Číny a Európy, pomáhať preklenúť priepasť medzi výskumnou a politickou komunitou a zabezpečovať, aby sa výsledky projektu účinne postupovali vládam v Afrike, Číne a Európe a inštitúciám Únie.
            1.2.   Fáza 2: Nadviazanie kontaktov so zainteresovanými stranami v Afrike, Číne a Únii, ktorých úlohou bude presadzovanie opatrení, ktoré sa majú prijať v rámci predchádzania odkláňaniu zbraní a munície v Afrike a v rámci boja proti ich nezákonnej držbe, transferu a používaniu.
            1.2.1   Ciele

                        a)

                        dosiahnuť zníženie odkláňania zbraní a munície na africkom kontinente, a tak znížiť ohrozenie bezpečnosti ľudí a prispieť k vytvoreniu mierového a bezpečného prostredia pre občanov Afriky a podporiť rozvoj;

                        b)

                        podporiť africké štáty pri vykonávaní Hlavného plánu Africkej únie obsahujúceho praktické kroky na umlčanie zbraní v Afrike do roku 2020 a príslušných stratégií regionálnych hospodárskych spoločenstiev;

                        c)

                        posilňovať synergie s vykonávaním iných relevantných medzinárodných a regionálnych iniciatív vrátane Zmluvy o obchodovaní so zbraňami (ATT), akčného programu OSN pre RĽZ a protokolu OSN o strelných zbraniach;

                        d)

                        koordinovať a vytvárať synergie s relevantnými iniciatívami, ktoré podporuje Únia v Afrike, vrátane osvetových projektov EÚ v oblasti kontroly vývozu zbraní a ATT, ktoré sú podporované v rámci rozhodnutí Rady (SZBP) 2018/299 (1) a (SZBP) 2018/101 (2), a projektu iTrace organizácie Conflict Armament Research Ltd. (CAR), ktorý sa podporuje v rámci rozhodnutia Rady (SZBP) 2017/2283 (3);

                        e)

                        zapojiť sa do viacročného procesu právneho preskúmania, ktorý v súčasnosti prebieha v Číne a ktorý vyústi do prijatia nového zákona o kontrole vývozu;

                        f)

                        podporovať úsilie zamerané na kontrolu ručných zbraní na komunitnej úrovni tým, že sa nadviažu kontakty s ľuďmi na miestnej úrovni a poskytnú sa im príležitosti vyjadriť sa a navrhnúť možnosti zníženia dôsledkov nedovoleného obchodovania so zbraňami a muníciou pre ľudí;

                        g)

                        podporovať expertov z Afriky, Číny a Únie pri spoločnom výskume a akčnej analýze so zameraním na problémy spojené s odkláňaním a zneužívaním zbraní a munície v Afrike a poskytovať im odporúčania na konkrétne opatrenia, ktoré pomôžu riešiť a znižovať hrozby spojené s nedovolenými zbraňami a muníciou. Medzi ne môžu patriť okrem iných: kontrola vývozu; bezpečné a chránené skladovanie zbraní a munície; likvidácia nadbytočných zbraní a munície; označovanie, evidencia a sledovanie vrátane spolupráce s misiami OSN, ktoré sú poverené identifikáciou a sledovaním nedovolených zbraní; monitorovanie a presadzovanie zbrojných embárg; ako aj výmena operačných informácií v záujme narušenia sietí obchodovania so zbraňami.

                  1.2.2   Činnosti:
            Pri plnení úloh zahrnutých do fázy 2 sa budú podporovať okrem iných tieto činnosti:

                        a)

                        uskutočnia sa dva semináre (jeden v Afrike a jeden v Číne) na tému „Presadzovanie povinnosti zodpovedať sa a zodpovednosti v súvislosti s obchodovaním so zbraňami a predchádzaním odkláňaniu zbraní a munície neoprávneným a destabilizujúcim subjektom v Afrike“ pod záštitou EWG, ktorej členovia budú pomáhať organizácii Saferworld a taktiež sa zúčastnia na týchto podujatiach;

                        b)

                        pred samitom Fóra pre čínsko-africkú spoluprácu (FOCAC) v roku 2021 sa vypracuje a distribuuje informačný dokument na tému „Boj proti šíreniu nedovolených zbraní a munície v Afrike: odporúčania pre FOCAC“;

                        c)

                        v angličtine a čínštine sa vypracuje a distribuuje informačný dokument na tému „Šírenie nedovolených zbraní a munície v Afrike: čo môžu dodávateľské štáty urobiť na zmiernenie rizika odklonenia?“;

                        d)

                        EWG uskutoční v troch vybraných afrických krajinách tri 10-dňové terénne prieskumné návštevy zamerané na riešenie otázok súvisiacich so šírením a nekontrolovaným obehom nedovolených zbraní a munície (vrátane zložitosti procesov odkláňania od povolených transferov alebo povolenej držby, ako aj problematických cezhraničných javov, ako sú krádeže dobytka, pre ktoré je šírenie nedovolených zbraní a munície živnou pôdou);

                        e)

                        EWG vypracuje o terénnych návštevách tri výskumné dokumenty (v čínštine, angličtine a francúzštine) s odporúčaniami na praktické opatrenia potrebné na riešenie nedovolených zbraní a munície s osobitným zameraním na úlohu dodávateľov zbraní v Afrike, Číne a Únii pri znižovaní rizika odklonenia;

                        f)

                        uskutoční sa približne 20 dvojstranných stretnutí so zástupcami z Afriky, Číny a členských štátov, ktoré budú zamerané na výmenu a účinné vysvetlenie odporúčaní EWG, budovanie povedomia a politickej podpory pre projekty spolupráce na oficiálnej úrovni;

                        g)

                        vypracuje a distribuuje sa jedna výskumná správa (v čínštine, angličtine a francúzštine) o nedovolenom šírení zbraní a munície v Afrike, v ktorej sa posúdi účinnosť súčasných opatrení a ktorá bude obsahovať odporúčania na uskutočniteľné projekty, ktoré pomôžu lepšie bojovať proti nedovoleným zbraniam a munícii, a tak znížiť ich škodlivý vplyv a prispieť k posilneniu mieru a bezpečnosti na vnútroštátnej, regionálnej a medzinárodnej úrovni. Správa bude osobitne zameraná na úlohu dodávateľov zbraní v Afrike, Číne a Únii pri znižovaní rizika odkláňania zbraní v Afrike;

                        h)

                        v Číne sa uskutoční záverečný seminár, na ktorom sa oznámia odporúčania vyplývajúce z procesu výskumu a dialógu, preukážu sa prínosy spolupráce medzi Afrikou, Čínou a Úniou a členskými štátmi a účasti na spoločných činnostiach a vytvoria sa postupy na zachovanie dialógu v budúcnosti.

                  1.2.3   Výsledky

                        —

                        Zvýšenie povedomia, znalostí a porozumenia 500 členov politickej komunity z Afriky, Číny a Únie vrátane úradníkov zodpovedných za kontrolu vývozu konvenčných zbraní, akademikov, poslancov, mimovládnych organizácií, zástupcov priemyslu a novinárov, pokiaľ ide o faktory, ktoré prispievajú k širokej dostupnosti nedovolených zbraní a munície v Afrike, kľúčové otázky a vplyvy na situáciu v teréne a o úlohu a zodpovednosť štátov dodávajúcich zbrane pri zmierňovaní rizika odkláňania zbraní pri ich transfere.

                        —

                        Lepší dialóg, interakcia a spolupráca pri predchádzaní a boji proti odkláňaniu zbraní a munície 60 úradníkmi a aktérmi občianskej spoločnosti z Afriky, Číny, Únie a členských štátov, okrem iného aj prostredníctvom určenia oblastí pre praktickú spoluprácu medzi Afrikou, Čínou a Úniou, ktorá pomôže znížiť odkláňanie zbraní a munície v Afrike.

                        —

                        Zníženie počtu prípadov odklonenia zbraní a munície do rúk neoprávnených a destabilizujúcich subjektov v Afrike.

                        —

                        Podpora pri vykonávaní Hlavného plánu Africkej únie obsahujúceho praktické kroky na umlčanie zbraní v Afrike do roku 2020 a akčného programu OSN proti nedovoleným RĽZ.

                        —

                        Väčšie zosúladenie vnútroštátnych noriem a predpisov v Afrike a Číne s medzinárodnými normami kontroly vývozu zbraní, ako je napríklad ATT, s cieľom zmierniť riziko odkláňania pri obchodovaní so zbraňami.

                        —

                        Návrat kontroly zbraní do programu fóra FOCAC ako nevyhnutného východiskového bodu pre posilnenie dialógu a spolupráce medzi Afrikou a Čínou pri predchádzaní odkláňaniu zbraní do rúk neoprávnených a destabilizujúcich aktérov v Afrike.

                        —

                        Vypracovanie podloženej analýzy problému nedovolených zbraní a munície v Afrike na základe spoločného terénneho výskumu expertov z Afriky, Číny a Únie, ktorá prispeje k lepšiemu celkovému pochopeniu odkláňania a opätovného transferu zbraní do rúk neoprávnených a destabilizujúcich subjektov v Afrike a poskytne Afrike, Číne a Únii silnejší spoločný základ pre účinnejšiu spoluprácu pri riešení tohto problému.

                        —

                        Identifikácia praktických prostriedkov na riešenie hrozieb súvisiacich so šírením nedovolených zbraní a munície a potreby kolektívnej a kooperatívnej medzinárodnej reakcie v súlade s hlavnými medzinárodnými a regionálnymi záväzkami a politickými iniciatívami, ako je akčný program OSN proti nedovoleným RĽZ, medzinárodný nástroj na sledovanie, Agenda 2030 pre udržateľný rozvoj, Zmluva o obchodovaní so zbraňami, Stratégia Africkej únie pre kontrolu nedovoleného šírenia, obehu a obchodovania s ručnými a ľahkými zbraňami, strategický program spolupráce medzi EÚ a Čínou do roku 2020, stratégia EÚ týkajúce sa Číny, stratégia EÚ proti nedovoleným strelným zbraniam, ručným a ľahkým zbraniam a ich munícii a príslušné stratégie a akčné plány regionálnych hospodárskych spoločenstiev.

                        —

                        Posilnenie kapacity afrických vnútroštátnych orgánov a regionálnych organizácií na identifikáciu konkrétnych potrieb technickej pomoci a určenie vhodných platforiem ich dialógu s Čínou a EÚ s cieľom nasmerovať zdroje na uspokojenie týchto potrieb.

                  2.   Účastníci a miesta konania seminárov a otváracieho i záverečného podujatia
            Pokiaľ sa v tejto prílohe neuvádza inak, organizácia Saferworld navrhne potenciálnych účastníkov a miesta konania seminárov a iných podujatí plánovaných v rámci projektu, pričom tento návrh potom po konzultácii s príslušnými orgánmi Rady schváli VP.
            3.   Rodové hľadisko
            Organizácia Saferworld začlení do stratégií a činností súvisiacich s realizáciou tohto projektu rodové hľadisko, aby boli vplyv, účasť a prínosy žien a mužov v rámci projektu rovnaké. Organizácia Saferworld bude v čo najväčšej miere podnecovať projektových partnerov, aby na účasť na projektových činnostiach navrhovali rodovo zmiešané delegácie a aby zabezpečili, že súčasťou všetkých seminárov a študijných návštev bude aj rodový vplyv nedovolených zbraní a munície.
            4.   Partneri
            Predpokladá sa, že hlavnými partnermi projektu budú Čínske združenie pre kontrolu zbraní a odzbrojenie (China Arms Control and Disarmament Association) a Centrum pre bezpečnostný výskum a informácie (Security Research and Information Centre) (Keňa).
            5.   Riadiaci výbor
            Riadiaci výbor tohto projektu bude pozostávať zo zástupcov VP, Komisie EÚ a organizácie Saferworld. Riadiaci výbor bude preskúmavať vykonávanie tohto rozhodnutia raz za šesť mesiacov, a to aj pomocou elektronických komunikačných prostriedkov.
            6.   Podávanie správ
            Organizácia Saferworld bude každých šesť mesiacov poskytovať opisné správy na účely preskúmania pokroku pri dosahovaní výsledkov projektu. Organizácia Saferworld okrem toho do 6 mesiacov od skončenia obdobia vykonávania predloží výročnú opisnú a finančnú správu a záverečnú správu.
            7.   Zviditeľnenie Únie a dostupnosť pomocného materiálu
            Pomocou materiálu vytvoreného v rámci projektu a príslušného webového sídla sa zabezpečí zviditeľnenie Únie, najmä prostredníctvom loga a grafiky manuálu pre komunikáciu a zviditeľnenie vonkajších činností Únie. Do podujatí v tretích krajinách zameraných na posilnenie politického nadviazania a lepšie zviditeľnenie by sa mali zapájať delegácie Únie.

               (1)  Rozhodnutie Rady (SZBP) 2018/299 z 26. februára 2018 o podpore Európskej siete nezávislých odborných obcí zaoberajúcich sa otázkou nešírenia a odzbrojenia na účely podpory vykonávania stratégie EÚ proti šíreniu zbraní hromadného ničenia (Ú. v. EÚ L 56, 28.2.2018, s. 46).

               (2)  Rozhodnutie Rady (SZBP) 2018/101 z 22. januára 2018 o presadzovaní účinnej kontroly vývozu zbraní (Ú. v. EÚ L 17, 23.1.2018, s. 40).

               (3)  Rozhodnutie Rady (SZBP) 2017/2283 z 11. decembra 2017 na podporu celosvetového mechanizmu nahlasovania nedovolených ručných a ľahkých zbraní a iných nedovolených konvenčných zbraní a munície s cieľom znížiť nebezpečenstvo nedovoleného obchodovania s nimi („iTrace III“) (Ú. v. EÚ L 328, 12.12.2017, s. 20).


title: Rozhodnutie Rady (SZBP) 2019/1328 z 18. februára 2019 o podpise a uzavretí Dohody medzi Európskou úniou a Jordánskym hášimovským kráľovstvom, ktorou sa zakladá rámec pre účasť Jordánskeho hášimovského kráľovstva na operáciách krízového riadenia Európskej únie

text:
                  7.8.2019

                  SK

                  Úradný vestník Európskej únie

                  L 207/1

         ROZHODNUTIE RADY (SZBP) 2019/1328
         z 18. februára 2019
         o podpise a uzavretí Dohody medzi Európskou úniou a Jordánskym hášimovským kráľovstvom, ktorou sa zakladá rámec pre účasť Jordánskeho hášimovského kráľovstva na operáciách krízového riadenia Európskej únie
         RADA EURÓPSKEJ ÚNIE,
         so zreteľom na Zmluvu o Európskej únii, a najmä na jej článok 37 v spojení s článkom 218 ods. 5 a 6 Zmluvy o fungovaní Európskej únie,
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:

                     (1)

                     Rada 13. novembra 2017 schválila rozhodnutie o poverení začať rokovania o dohode s Jordánskym hášimovským kráľovstvom, ktorou sa zakladá rámec pre jeho účasť na operáciách krízového riadenia Únie, podľa článku 37 Zmluvy o Európskej únii (Zmluvy o EÚ) a v súlade s postupom ustanoveným v článku 218 Zmluvy o fungovaní Európskej únie (ZFEÚ), na základe návrhu rámcovej dohody o účasti, ktorý Rada schválila 23. februára 2004 a ktorý sa v prípade potreby aktualizuje so zreteľom na následne dohodnuté zmeny.

                     (2)

                     Vysoká predstaviteľka Únie pre zahraničné veci a bezpečnostnú politiku následne dojednala Dohodu medzi Európskou úniou a Jordánskym hášimovským kráľovstvom, ktorou sa zakladá rámec pre účasť Jordánskeho hášimovského kráľovstva na operáciách krízového riadenia Európskej únie (ďalej len „dohoda“).

                     (3)

                     Dohoda by sa mala schváliť,

               PRIJALA TOTO ROZHODNUTIE:

            Článok 1
            Týmto sa v mene Únie schvaľuje Dohoda medzi Európskou úniou a Jordánskym hášimovským kráľovstvom, ktorou sa zakladá rámec pre účasť Jordánskeho hášimovského kráľovstva na operáciách krízového riadenia Európskej únie.
            Text dohody je pripojený k tomuto rozhodnutiu.

            Článok 2
            Týmto sa predseda Rady poveruje určiť osobu(-y) splnomocnenú(-é) podpísať dohodu s cieľom zaviazať Úniu.

            Článok 3
            Predseda Rady v mene Únie vykoná oznámenie podľa článku 17 ods. 1 dohody (1).

            Článok 4
            Toto rozhodnutie nadobúda účinnosť dňom jeho prijatia.

            V Bruseli 18. februára 2019

                  Za Radu

                  predsedníčka

               F. MOGHERINI

            (1)  Dátum nadobudnutia platnosti dohody uverejní Generálny sekretariát Rady v Úradnom vestníku Európskej únie.


title: Rozhodnutie Európskeho parlamentu (EÚ) 2019/1410 z 26. marca 2019 o absolutóriu za plnenie všeobecného rozpočtu Európskej únie za rozpočtový rok 2017, oddiel III – Komisia a výkonné agentúry

text:
               27.9.2019

               SK

               Úradný vestník Európskej únie

               L 249/29

      ROZHODNUTIE EURÓPSKEHO PARLAMENTU (EÚ) 2019/1410
      z 26. marca 2019
      o absolutóriu za plnenie všeobecného rozpočtu Európskej únie za rozpočtový rok 2017, oddiel III – Komisia a výkonné agentúry
      EURÓPSKY PARLAMENT,

                  —

                  so zreteľom na všeobecný rozpočet Európskej únie na rozpočtový rok 2017 (1),

                  —

                  so zreteľom na konsolidovanú ročnú účtovnú závierku Európskej únie za rozpočtový rok 2017 (COM(2018)521 – C8-0318/2018) (2),

                  —

                  so zreteľom na správu Komisie o opatreniach prijatých v nadväznosti na udelenie absolutória za rozpočtový rok 2016 (COM(2018)545),

                  —

                  so zreteľom na výročnú správu Komisie za rok 2017 o riadení a výkonnosti rozpočtu EÚ (COM(2018)457),

                  —

                  so zreteľom na výročnú správu Komisie predkladanú orgánu udeľujúcemu absolutórium o vnútorných auditoch vykonaných v roku 2017 (COM(2018)661) a pracovný dokument útvarov Komisie k nej pripojený (SWD(2018)429),

                  —

                  so zreteľom na výročnú správu Dvora audítorov o plnení rozpočtu za rozpočtový rok 2017 spolu s odpoveďami inštitúcií (3) a na osobitné správy Dvora audítorov,

                  —

                  so zreteľom na vyhlásenie o vierohodnosti (4) vedenia účtov a zákonnosti a riadnosti príslušných operácií, ktoré poskytol Dvor audítorov za rozpočtový rok 2017 v súlade s článkom 287 Zmluvy o fungovaní Európskej únie,

                  —

                  so zreteľom na odporúčanie Rady z 12. februára 2019 o udelení absolutória Komisii za plnenie rozpočtu za rozpočtový rok 2017 (05824/2019 – C8-0053/2019),

                  —

                  so zreteľom na články 317, 318 a 319 Zmluvy o fungovaní Európskej únie,

                  —

                  so zreteľom na článok 106a Zmluvy o založení Európskeho spoločenstva pre atómovú energiu,

                  —

                  so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (5), a najmä na jeho články 62, 164, 165 a 166,

                  —

                  so zreteľom na nariadenie Európskeho parlamentu a Rady (EÚ, Euratom) 2018/1046 z 18. júla 2018 o rozpočtových pravidlách, ktoré sa vzťahujú na všeobecný rozpočet Únie, o zmene nariadení (EÚ) č. 1296/2013, (EÚ) č. 1301/2013, (EÚ) č. 1303/2013, (EÚ) č. 1304/2013, (EÚ) č. 1309/2013, (EÚ) č. 1316/2013, (EÚ) č. 223/2014, (EÚ) č. 283/2014 a rozhodnutia č. 541/2014/EÚ a o zrušení nariadenia (EÚ, Euratom) č. 966/2012 (6), a najmä na jeho články 69, 260, 261 a 262,

                  —

                  so zreteľom na článok 93 a prílohu IV k rokovaciemu poriadku,

                  —

                  so zreteľom na správu Výboru pre kontrolu rozpočtu a stanoviská iných príslušných výborov (A8-0110/2019),

                  A.

                  keďže v zmysle článku 17 ods. 1 Zmluvy o Európskej únii Komisia plní rozpočet a riadi programy a keďže podľa článku 317 Zmluvy o fungovaní Európskej únie Komisia plní rozpočet v spolupráci s členskými štátmi, na vlastnú zodpovednosť, v súlade so zásadou riadneho finančného hospodárenia;

         1.

            udeľuje Komisii absolutórium za plnenie všeobecného rozpočtu Európskej únie za rozpočtový rok 2017;

         2.

            uvádza svoje poznámky v uznesení, ktoré je neoddeliteľnou súčasťou rozhodnutí o absolutóriu za plnenie všeobecného rozpočtu Európskej únie za rozpočtový rok 2017, oddiel III – Komisia a výkonné agentúry, a vo svojom uznesení z 26. marca 2019 o osobitných správach Dvora audítorov v súvislosti s udelením absolutória Komisii za rozpočtový rok 2017 (7);

         3.

            poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, Rade, Komisii, Dvoru audítorov, národným parlamentom, ako aj národným a regionálnym kontrolným orgánom členských štátov a aby zabezpečil ich uverejnenie v Úradnom vestníku Európskej únie (v sérii L).

               Predseda

            Antonio TAJANI

               Generálny tajomník

            Klaus WELLE

         (1)  Ú. v. EÚ L 51, 28.2.2017, s. 1.

         (2)  Ú. v. EÚ C 348, 28.9.2018, s. 1.

         (3)  Ú. v. EÚ C 357, 4.10.2018, s. 1.

         (4)  Ú. v. EÚ C 357, 4.10.2018, s. 9.

         (5)  Ú. v. EÚ L 298, 26.10.2012, s. 1.

         (6)  Ú. v. EÚ L 193, 30.7.2018, s. 1.

         (7)  Prijaté texty, P8_TA(2019)0243 (pozri stranu 59 tohto úradného vestníka).


title: Rozhodnutie Rady (SZBP) 2019/1596 z 26. septembra 2019, ktorým sa mení rozhodnutie (SZBP) 2017/2074 o reštriktívnych opatreniach vzhľadom na situáciu vo Venezuele

text:
                  27.9.2019

                  SK

                  Úradný vestník Európskej únie

                  L 248/74

         ROZHODNUTIE RADY (SZBP) 2019/1596
         z 26. septembra 2019,
         ktorým sa mení rozhodnutie (SZBP) 2017/2074 o reštriktívnych opatreniach vzhľadom na situáciu vo Venezuele
         RADA EURÓPSKEJ ÚNIE,
         so zreteľom na Zmluvu o Európskej únii, a najmä jej článok 29,
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:

                     (1)

                     Rada 13. novembra 2017 prijala rozhodnutie (SZBP) 2017/2074 (1) o reštriktívnych opatreniach vzhľadom na situáciu vo Venezuele.

                     (2)

                     Vysoký predstaviteľ vydal 16. júla 2019 vyhlásenie v mene Únie, v ktorom uviedol, že politická kríza a hospodársky kolaps vo Venezuele naďalej výrazne zaťažujú obyvateľstvo, čoho dôkazom je útek 4 miliónov ľudí z Venezuely, pričom kríza je aj naďalej jedným z hlavných zdrojov nestability v regióne.

                     (3)

                     Vo vyhlásení sa zdôrazňuje, že nedávno zverejnená správa vysokej komisárky OSN pre ľudské práva (ďalej len „správa“) jasne a podrobne potvrdila rozsah a závažnosť porušovania ľudských práv, narúšanie právneho štátu a deštrukciu demokratických inštitúcií vo Venezuele. Vo vyhlásení sa taktiež uvádza, že jasným príkladom pokračujúceho zhoršovania situácie v oblasti ľudských práv je tragická smrť kapitána Acostu Arévala vo väzbe venezuelských bezpečnostných síl.

                     (4)

                     Únia dôrazne podporila zistenia správy a vyzvala režim, aby okamžite zastavil rozsiahle porušovanie ľudských práv a plne spolupracoval s Úradom vysokej komisárky OSN pre ľudské práva a všetkými osobitnými postupmi OSN s cieľom zabezpečiť vykonávanie odporúčaní správy. Únia zároveň uviedla, že je pripravená začať pracovať na uplatňovaní cielených opatrení vo vzťahu k tým členom bezpečnostných síl, ktorí sa podieľajú na mučení a inom závažnom porušovaní ľudských práv.

                     (5)

                     Vzhľadom na pretrvávajúcu závažnú situáciu vo Venezuele, o ktorej informovala vysoká komisárka OSN pre ľudské práva, a na zodpovednosť za závažné porušovanie ľudských práv vrátane mučenia, ktorého sa dopustili časti venezuelských bezpečnostných síl a spravodajskej služby podporujúce režim, by sa sedem osôb malo zaradiť do zoznamu fyzických a právnických osôb, subjektov a orgánov, na ktoré sa vzťahujú reštriktívne opatrenia, uvedeného v prílohe I k rozhodnutiu (SZBP) 2017/2074.

                     (6)

                     Príloha I k rozhodnutiu (SZBP) 2017/2074 by sa preto mala zodpovedajúcim spôsobom zmeniť,

               PRIJALA TOTO ROZHODNUTIE:

            Článok 1
            Príloha I k rozhodnutiu (SZBP) 2017/2074 sa mení tak, ako sa uvádza v prílohe k tomuto rozhodnutiu.

            Článok 2
            Toto rozhodnutie nadobúda účinnosť dňom jeho uverejnenia v Úradnom vestníku Európskej únie.

            V Bruseli 26. septembra 2019

                  Za Radu

                  predseda

               T. HARAKKA

            (1)  Rozhodnutie Rady (SZBP) 2017/2074 z 13. novembra 2017 o reštriktívnych opatreniach vzhľadom na situáciu vo Venezuele (Ú. v. EÚ L 295, 14.11.2017, s. 60).

            PRÍLOHA
            Do zoznamu fyzických a právnických osôb, subjektov a orgánov, ktorý je uvedený v prílohe I k rozhodnutiu (SZBP) 2017/2074, sa zaraďujú tieto osoby:

                           Meno

                           Identifikačné údaje

                           Zdôvodnenie

                           Dátum zaradenia do zoznamu

                           „19.

                           Nestor Blanco Hurtado

                           Dátum narodenia: 26. septembra 1982
                           Číslo preukazu totožnosti: V-15222057
                           Pohlavie: muž

                           Major v Bolívarovskej národnej garde (GNB), pôsobil v súčinnosti s úradníkmi Generálneho riaditeľstva vojenskej kontrarozviedky (Dirección General de Contraeligencia Militar (DGCIM)) minimálne od decembra 2017. Zodpovedný za závažné porušovanie ľudských práv vrátane mučenia, použitia neprimeranej sily a zlého zaobchádzania so zadržanými osobami v zariadeniach DGCIM.

                           27.9.2019

                           20.

                           Rafael Ramon Blanco Marrero

                           Dátum narodenia: 28. februára 1968
                           Číslo preukazu totožnosti: V-6250588
                           Pohlavie: muž

                           Zástupca riaditeľa Generálneho riaditeľstva vojenskej kontrarozviedky (Dirección General de Contraeligencia Militar (DGCIM)) minimálne od decembra 2018 a divízny generál Venezuelskej bolívarovskej národnej armády od 5. júla 2019. Zodpovedný za závažné porušovanie ľudských práv vrátane mučenia, použitia neprimeranej sily a zlého zaobchádzania so zadržanými osobami v zariadeniach DGCIM, ktorého sa dopustili jeho podriadení. Spájaný so smrťou kapitána Acostu.

                           27.9.2019

                           21.

                           Carlos Calderon

                           Pohlavie: muž

                           Vyšší úradník (nazývaný aj ako komisár, riaditeľ a generálny riaditeľ) v Bolívarovskej národnej spravodajskej službe (SEBIN). Zodpovedný za závažné porušovanie ľudských práv vrátane mučenia, použitia neprimeranej sily a zlého zaobchádzania so zadržanými osobami v zariadeniach SEBIN. Predovšetkým sa podieľal na mučení a krutom, neľudskom a ponižujúcom zaobchádzaní so zadržanými osobami v El Helicoide, vo väznici SEBIN, a bol zaň zodpovedný.

                           27.9.2019

                           22.

                           Alexis Enrique Escalona Marrero

                           Dátum narodenia: 12. októbra 1962
                           Pohlavie: muž

                           Zodpovedný vedúci Národného úradu boja proti organizovanému zločinu a financovaniu terorizmu (ONDOFT). Národný veliteľ Národného veliteľstva pre boj proti vydieraniu a únosom (Comando Nacional Antifusión y Secuesto (CONAS) v rokoch 2014 až 2017. Zodpovedný za závažné porušovanie ľudských práv vrátane mučenia, nadmerného používania sily a zlého zaobchádzania so zadržanými osobami, ktorého sa dopúšťali členovia CONAS pod jeho velením. Zodpovedný aj za represie voči občianskej spoločnosti páchané členmi CONAS pod jeho velením.

                           27.9.2019

                           23.

                           Rafael Antonio Franco Quintero

                           Dátum narodenia: 14. októbra 1973
                           Číslo preukazu totožnosti: V-11311672
                           Pohlavie: muž

                           Agent Bolívarovskej národnej spravodajskej služby (SEBIN). Vedúci vyšetrovateľ na Generálnom riaditeľstve vojenskej kontrarozviedky (Dirección General de Contraeligencia Militar (DGCIM)) minimálne od roku 2017 do decembra 2018. Zodpovedný za závažné porušovanie ľudských práv vrátane mučenia, nadmerného používania sily a zlého zaobchádzania so zadržanými osobami v zariadeniach DGCIM, ktorého sa dopúšťali členovia DGCIM pod jeho velením. Zodpovedný aj za represie voči občianskej spoločnosti a demokratickej opozícii páchané členmi DGCIM pod jeho velením. Spájaný so smrťou kapitána Acostu.

                           27.9.2019

                           24.

                           Alexander Enrique Granko Arteaga

                           Dátum narodenia: 25. marca 1981
                           Číslo preukazu totožnosti: V-14970215
                           Pohlavie: muž

                           Vedúci (riaditeľ) Divízie pre osobitné záležitosti (DAE) Generálneho riaditeľstva pre vojenskú kontrarozviedku (Dirección General de Contraeligencia Militar (DGCIM)). Zodpovedný za závažné porušovanie ľudských práv vrátane mučenia, nadmerného používania sily spôsobujúceho smrť a zranenie a zlého zaobchádzania so zadržanými osobami v zariadeniach DGCIM, ktorých sa dopustil tak on sám, ako aj úradníci pod jeho velením. Zodpovedný aj za represie voči občianskej spoločnosti páchané členmi DGCIM pod jeho velením, ako aj za priamu účasť na tejto represii. Spájaný so smrťou kapitána Acostu.

                           27.9.2019

                           25.

                           Hannover Esteban Guerrero Mijares

                           Dátum narodenia: 14. januára 1971
                           Pohlavie: muž

                           Vedúci vyšetrovateľ na Generálnom riaditeľstve vojenskej kontrarozviedky (Dirección General de Contraeligencia Militar (DGCIM)) minimálne od apríla 2019 do augusta 2019. Ako vedúci vyšetrovateľ vykonával dohľad nad zariadením DGCIM v meste Boleita. Zodpovedný za závažné porušovanie ľudských práv vrátane mučenia, nadmerného používania sily a zlého zaobchádzania so zadržanými osobami, ktorého sa dopustil tak on sám, ako aj úradníci pod jeho velením, a to najmä v meste Boleita. Spájaný so smrťou kapitána Acostu.

                           27.9.2019“


title: Rozhodnutie Európskeho parlamentu (EÚ, Euratom) 2019/1417 z 26. marca 2019 o absolutóriu za plnenie rozpočtu Výkonnej agentúry pre výskum za rozpočtový rok 2017

text:
               27.9.2019

               SK

               Úradný vestník Európskej únie

               L 249/93

      ROZHODNUTIE EURÓPSKEHO PARLAMENTU (EÚ, Euratom) 2019/1417
      z 26. marca 2019
      o absolutóriu za plnenie rozpočtu Výkonnej agentúry pre výskum za rozpočtový rok 2017
      EURÓPSKY PARLAMENT,

                  —

                  so zreteľom na všeobecný rozpočet Európskej únie na rozpočtový rok 2017 (1),

                  —

                  so zreteľom na konsolidovanú ročnú účtovnú závierku Európskej únie za rozpočtový rok 2017 [COM(2018)521 – C8-0318/2018] (2),

                  —

                  so zreteľom na konečnú ročnú účtovnú závierku Výkonnej agentúry pre výskum za rozpočtový rok 2017 (3),

                  —

                  so zreteľom na správu Komisie o opatreniach prijatých v nadväznosti na udelenie absolutória za rozpočtový rok 2016 [COM(2018)545] a na k nej pripojený pracovný dokument (dokumenty) útvarov Komisie,

                  —

                  so zreteľom na výročnú správu Komisie predkladanú orgánu udeľujúcemu absolutórium o vnútorných auditoch vykonaných v roku 2017 [COM(2018)0661] a pracovný dokument útvarov Komisie k nej pripojený [SWD(2018)0429],

                  —

                  so zreteľom na správu Dvora audítorov o overení ročnej účtovnej závierky Výkonnej agentúry pre výskum za rozpočtový rok 2017 spolu s odpoveďou agentúry (4),

                  —

                  so zreteľom na vyhlásenie o vierohodnosti (5) vedenia účtov a zákonnosti a riadnosti príslušných operácií, ktoré poskytol Dvor audítorov za rozpočtový rok 2017 v súlade s článkom 287 Zmluvy o fungovaní Európskej únie,

                  —

                  so zreteľom na odporúčanie Rady z 12. februára 2019 o udelení absolutória výkonným agentúram za plnenie rozpočtu za rozpočtový rok 2017 (05826/2019 – C8-0054/2019),

                  —

                  so zreteľom na články 317, 318 a 319 Zmluvy o fungovaní Európskej únie,

                  —

                  so zreteľom na článok 106a Zmluvy o založení Európskeho spoločenstva pre atómovú energiu,

                  —

                  so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (6), a najmä na jeho články 62, 164, 165 a 166,

                  —

                  so zreteľom na nariadenie Európskeho parlamentu a Rady (EÚ, Euratom) 2018/1046 z 18. júla 2018 o rozpočtových pravidlách, ktoré sa vzťahujú na všeobecný rozpočet Únie, o zmene nariadení (EÚ) č. 1296/2013, (EÚ) č. 1301/2013, (EÚ) č. 1303/2013, (EÚ) č. 1304/2013, (EÚ) č. 1309/2013, (EÚ) č. 1316/2013, (EÚ) č. 223/2014, (EÚ) č. 283/2014 a rozhodnutia č. 541/2014/EÚ a o zrušení nariadenia (EÚ, Euratom) č. 966/2012 (7), a najmä na jeho články 69, 260, 261 a 262,

                  —

                  so zreteľom na nariadenie Rady (ES) č. 58/2003 z 19. decembra 2002, ktoré stanovuje štatút výkonných agentúr, ktorým majú byť zverené niektoré úlohy v rámci riadenia programov Spoločenstva (8), a najmä na jeho článok 14 ods. 3,

                  —

                  so zreteľom na nariadenie Komisie (ES) č. 1653/2004 z 21. septembra 2004, ktorým sa na základe nariadenia Rady (ES) č. 58/2003 o štatúte výkonných agentúr, poverených určitými úlohami týkajúcimi sa riadenia programov Spoločenstva, stanovuje vzorové finančné nariadenie pre výkonné agentúry (9), a najmä na jeho článok 66 prvý a druhý odsek,

                  —

                  so zreteľom na vykonávacie rozhodnutie Komisie 2013/778/EÚ z 13. decembra 2013, ktorým sa zriaďuje Výkonná agentúra pre výskum a zrušuje rozhodnutie 2008/46/ES (10),

                  —

                  so zreteľom na článok 93 a prílohu IV k rokovaciemu poriadku,

                  —

                  so zreteľom na správu Výboru pre kontrolu rozpočtu a stanoviská iných príslušných výborov (A8-0110/2019),

                  A.

                  keďže v zmysle článku 17 ods. 1 Zmluvy o Európskej únii Komisia plní rozpočet a riadi programy a keďže podľa článku 317 Zmluvy o fungovaní Európskej únie Komisia plní rozpočet v spolupráci s členskými štátmi, na vlastnú zodpovednosť, v súlade so zásadou riadneho finančného hospodárenia;

         1.

            udeľuje riaditeľovi Výkonnej agentúry pre výskum absolutórium za plnenie rozpočtu výkonnej agentúry za rozpočtový rok 2017;

         2.

            uvádza svoje poznámky v uznesení, ktoré je neoddeliteľnou súčasťou rozhodnutí o absolutóriu za plnenie všeobecného rozpočtu Európskej únie za rozpočtový rok 2017, oddiel III – Komisia a výkonné agentúry, a vo svojom uznesení z 26. marca 2019 o osobitných správach Dvora audítorov v súvislosti s udelením absolutória Komisii za rozpočtový rok 2017 (11);

         3.

            poveruje svojho predsedu, aby postúpil toto rozhodnutie, rozhodnutie o absolutóriu za plnenie všeobecného rozpočtu Európskej únie za rozpočtový rok 2017, oddiel III – Komisia a uznesenie, ktoré je neoddeliteľnou súčasťou týchto rozhodnutí, riaditeľovi Výkonnej agentúry pre výskum, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

               Predseda

            Antonio TAJANI

               Generálny tajomník

            Klaus WELLE

         (1)  Ú. v. EÚ L 51, 28.2.2017, s. 1.

         (2)  Ú. v. EÚ C 348, 28.9.2018, s. 1.

         (3)  Ú. v. EÚ C 413, 14.11.2018, s. 12.

         (4)  Ú. v. EÚ C 434, 30.11.2018, s. 16.

         (5)  Ú. v. EÚ C 434, 30.11.2018, s. 225.

         (6)  Ú. v. EÚ L 298, 26.10.2012, s. 1.

         (7)  Ú. v. EÚ L 193, 30.7.2018, s. 1.

         (8)  Ú. v. ES L 11, 16.1.2003, s. 1.

         (9)  Ú. v. EÚ L 297, 22.9.2004, s. 6.

         (10)  Ú. v. EÚ L 346, 20.12.2013, s. 54.

         (11)  Prijaté texty, P8_TA(2019)0243 (pozri stranu 59 tohto úradného vestníka).


title: Rozhodnutie Európskeho parlamentu (EÚ, Euratom) 2019/1418 z 26. marca 2019 o absolutóriu za plnenie rozpočtu Výkonnej agentúry pre inovácie a siete za rozpočtový rok 2017

text:
               27.9.2019

               SK

               Úradný vestník Európskej únie

               L 249/95

      ROZHODNUTIE EURÓPSKEHO PARLAMENTU (EÚ, Euratom) 2019/1418
      z 26. marca 2019
      o absolutóriu za plnenie rozpočtu Výkonnej agentúry pre inovácie a siete za rozpočtový rok 2017
      EURÓPSKY PARLAMENT,

                  —

                  so zreteľom na všeobecný rozpočet Európskej únie na rozpočtový rok 2017 (1),

                  —

                  so zreteľom na konsolidovanú ročnú účtovnú závierku Európskej únie za rozpočtový rok 2017 [COM(2018)521 – C8-0318/2018] (2),

                  —

                  so zreteľom na konečnú ročnú účtovnú závierku Výkonnej agentúry pre inovácie a siete za rozpočtový rok 2017 (3),

                  —

                  so zreteľom na správu Komisie o opatreniach prijatých v nadväznosti na udelenie absolutória za rozpočtový rok 2016 [COM(2018)545] a na k nej pripojený pracovný dokument (dokumenty) útvarov Komisie,

                  —

                  so zreteľom na výročnú správu Komisie predkladanú orgánu udeľujúcemu absolutórium o vnútorných auditoch vykonaných v roku 2017 [COM(2018)661] a pracovný dokument útvarov Komisie k nej pripojený [SWD(2018)429],

                  —

                  so zreteľom na správu Dvora audítorov o overení ročnej účtovnej závierky Výkonnej agentúry pre inovácie a siete za rozpočtový rok 2017 spolu s odpoveďou agentúry (4),

                  —

                  so zreteľom na vyhlásenie o vierohodnosti (5) vedenia účtov a zákonnosti a riadnosti príslušných operácií, ktoré poskytol Dvor audítorov za rozpočtový rok 2017 v súlade s článkom 287 Zmluvy o fungovaní Európskej únie,

                  —

                  so zreteľom na odporúčanie Rady z 12. februára 2019 o udelení absolutória výkonným agentúram za plnenie rozpočtu za rozpočtový rok 2017 (05826/2019 – C8-0054/2019),

                  —

                  so zreteľom na články 317, 318 a 319 Zmluvy o fungovaní Európskej únie,

                  —

                  so zreteľom na článok 106a Zmluvy o založení Európskeho spoločenstva pre atómovú energiu,

                  —

                  so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (6), a najmä na jeho články 62, 164, 165 a 166,

                  —

                  so zreteľom na nariadenie Európskeho parlamentu a Rady (EÚ, Euratom) 2018/1046 z 18. júla 2018 o rozpočtových pravidlách, ktoré sa vzťahujú na všeobecný rozpočet Únie, o zmene nariadení (EÚ) č. 1296/2013, (EÚ) č. 1301/2013, (EÚ) č. 1303/2013, (EÚ) č. 1304/2013, (EÚ) č. 1309/2013, (EÚ) č. 1316/2013, (EÚ) č. 223/2014, (EÚ) č. 283/2014 a rozhodnutia č. 541/2014/EÚ a o zrušení nariadenia (EÚ, Euratom) č. 966/2012 (7), a najmä na jeho články 69, 260, 261 a 262,

                  —

                  so zreteľom na nariadenie Rady (ES) č. 58/2003 z 19. decembra 2002, ktoré stanovuje štatút výkonných agentúr, ktorým majú byť zverené niektoré úlohy v rámci riadenia programov Spoločenstva (8), a najmä na jeho článok 14 ods. 3,

                  —

                  so zreteľom na nariadenie Komisie (ES) č. 1653/2004 z 21. septembra 2004, ktorým sa na základe nariadenia Rady (ES) č. 58/2003 o štatúte výkonných agentúr, poverených určitými úlohami týkajúcimi sa riadenia programov Spoločenstva, stanovuje vzorové finančné nariadenie pre výkonné agentúry (9), a najmä na jeho článok 66 prvý a druhý odsek,

                  —

                  so zreteľom na vykonávacie rozhodnutie Komisie 2013/801/EÚ z 23. decembra 2013, ktorým sa zriaďuje Výkonná agentúra pre inovácie a siete a zrušuje rozhodnutie 2007/60/ES zmenené rozhodnutím 2008/593/ES (10),

                  —

                  so zreteľom na článok 93 a prílohu IV k rokovaciemu poriadku,

                  —

                  so zreteľom na správu Výboru pre kontrolu rozpočtu a stanoviská iných príslušných výborov (A8-0110/2019),

                  A.

                  keďže v zmysle článku 17 ods. 1 Zmluvy o Európskej únii Komisia plní rozpočet a riadi programy a keďže podľa článku 317 Zmluvy o fungovaní Európskej únie Komisia plní rozpočet v spolupráci s členskými štátmi, na vlastnú zodpovednosť, v súlade so zásadou riadneho finančného hospodárenia;

         1.

            udeľuje riaditeľovi Výkonnej agentúry pre inovácie a siete absolutórium za plnenie rozpočtu výkonnej agentúry za rozpočtový rok 2017;

         2.

            uvádza svoje poznámky v uznesení, ktoré je neoddeliteľnou súčasťou rozhodnutí o absolutóriu za plnenie všeobecného rozpočtu Európskej únie za rozpočtový rok 2017, oddiel III – Komisia a výkonné agentúry, a vo svojom uznesení z 26. marca 2019 o osobitných správach Dvora audítorov v súvislosti s udelením absolutória Komisii za rozpočtový rok 2017 (11);

         3.

            poveruje svojho predsedu, aby postúpil toto rozhodnutie, rozhodnutie o absolutóriu za plnenie všeobecného rozpočtu Európskej únie za rozpočtový rok 2017, oddiel III – Komisia a uznesenie, ktoré je neoddeliteľnou súčasťou týchto rozhodnutí, riaditeľovi Výkonnej agentúry pre inovácie a siete, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

               Predseda

            Antonio TAJANI

               Generálny tajomník

            Klaus WELLE

         (1)  Ú. v. EÚ L 51, 28.2.2017, s. 1.

         (2)  Ú. v. EÚ C 348, 28.9.2018, s. 1.

         (3)  Ú. v. EÚ C 413, 14.11.2018, s. 11.

         (4)  Ú. v. EÚ C 434, 30.11.2018, s. 16.

         (5)  Ú. v. EÚ C 434, 30.11.2018, s. 221.

         (6)  Ú. v. EÚ L 298, 26.10.2012, s. 1.

         (7)  Ú. v. EÚ L 193, 30.7.2018, s. 1.

         (8)  Ú. v. ES L 11, 16.1.2003, s. 1.

         (9)  Ú. v. EÚ L 297, 22.9.2004, s. 6.

         (10)  Ú. v. EÚ L 352, 24.12.2013, s. 65.

         (11)  Prijaté texty, P8_TA(2019)0243 (pozri stranu 59 tohto úradného vestníka).


title: Rozhodnutie Európskeho parlamentu (EÚ, Euratom) 2019/1419 z 26. marca 2019 o účtovnej závierke týkajúcej sa plnenia všeobecného rozpočtu Európskej únie za rozpočtový rok 2017, oddiel III – Komisia

text:
               27.9.2019

               SK

               Úradný vestník Európskej únie

               L 249/97

      ROZHODNUTIE EURÓPSKEHO PARLAMENTU (EÚ, Euratom) 2019/1419
      z 26. marca 2019
      o účtovnej závierke týkajúcej sa plnenia všeobecného rozpočtu Európskej únie za rozpočtový rok 2017, oddiel III – Komisia
      EURÓPSKY PARLAMENT,

                  —

                  so zreteľom na všeobecný rozpočet Európskej únie na rozpočtový rok 2017 (1),

                  —

                  so zreteľom na konsolidovanú ročnú účtovnú závierku Európskej únie za rozpočtový rok 2017 (COM(2018) 521 – C8-0318/2018) (2),

                  —

                  so zreteľom na správu Komisie o opatreniach prijatých v nadväznosti na udelenie absolutória za rozpočtový rok 2016 (COM(2018) 545) a na k nej pripojený pracovný dokument (dokumenty) útvarov Komisie,

                  —

                  so zreteľom na výročnú správu Komisie za rok 2017 o riadení a výkonnosti rozpočtu EÚ (COM(2018) 457),

                  —

                  so zreteľom na výročnú správu Komisie predkladanú orgánu udeľujúcemu absolutórium o vnútorných auditoch vykonaných v roku 2017 (COM(2018) 661) a pracovný dokument útvarov Komisie k nej pripojený (SWD(2018) 429),

                  —

                  so zreteľom na výročnú správu Dvora audítorov o plnení rozpočtu za rozpočtový rok 2017 spolu s odpoveďami inštitúcií (3) a na osobitné správy Dvora audítorov,

                  —

                  so zreteľom na vyhlásenie o vierohodnosti (4) vedenia účtov a zákonnosti a riadnosti príslušných operácií, ktoré poskytol Dvor audítorov za rozpočtový rok 2017 v súlade s článkom 287 Zmluvy o fungovaní Európskej únie,

                  —

                  so zreteľom na odporúčanie Rady z 12. februára 2019 o udelení absolutória Komisii za plnenie rozpočtu za rozpočtový rok 2017 (05824/2019 – C8-0053/2019),

                  —

                  so zreteľom na odporúčanie Rady z 12. februára 2019 o udelení absolutória výkonným agentúram za plnenie rozpočtu za rozpočtový rok 2017 (05826/2019 – C8-0054/2019),

                  —

                  so zreteľom na články 317, 318 a 319 Zmluvy o fungovaní Európskej únie,

                  —

                  so zreteľom na článok 106a Zmluvy o založení Európskeho spoločenstva pre atómovú energiu,

                  —

                  so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (5), a najmä na jeho články 62, 164, 165 a 166,

                  —

                  so zreteľom na nariadenie Európskeho parlamentu a Rady (EÚ, Euratom) 2018/1046 z 18. júla 2018 o rozpočtových pravidlách, ktoré sa vzťahujú na všeobecný rozpočet Únie, o zmene nariadení (EÚ) č. 1296/2013, (EÚ) č. 1301/2013, (EÚ) č. 1303/2013, (EÚ) č. 1304/2013, (EÚ) č. 1309/2013, (EÚ) č. 1316/2013, (EÚ) č. 223/2014, (EÚ) č. 283/2014 a rozhodnutia č. 541/2014/EÚ a o zrušení nariadenia (EÚ, Euratom) č. 966/2012 (6), a najmä na jeho články 69, 260, 261 a 262,

                  —

                  so zreteľom na nariadenie Rady (ES) č. 58/2003 z 19. decembra 2002, ktoré stanovuje štatút výkonných orgánov, ktorým majú byť zverené niektoré úlohy v rámci riadenia programov Spoločenstva (7), a najmä na jeho článok 14 ods. 2 a 3,

                  —

                  so zreteľom na článok 93 a prílohu IV k rokovaciemu poriadku,

                  —

                  so zreteľom na správu Výboru pre kontrolu rozpočtu a stanoviská iných príslušných výborov (A8-0110/2019),

         1.

            schvaľuje účtovnú závierku týkajúcu sa plnenia všeobecného rozpočtu Európskej únie za rozpočtový rok 2017;

         2.

            uvádza svoje poznámky v uznesení, ktoré je neoddeliteľnou súčasťou rozhodnutí o absolutóriu za plnenie všeobecného rozpočtu Európskej únie za rozpočtový rok 2017, oddiel III – Komisia a výkonné agentúry, ako aj vo svojom uznesení z 26. marca 2019 o osobitných správach Dvora audítorov v súvislosti s udelením absolutória Komisii za rozpočtový rok 2017 (8);

         3.

            poveruje svojho predsedu, aby postúpil toto rozhodnutie Rade, Komisii, Súdnemu dvoru Európskej únie, Dvoru audítorov a Európskej investičnej banke, ako aj národným parlamentom a národným a regionálnym kontrolným orgánom členských štátov a aby zabezpečil jeho uverejnenie v Úradnom vestníku Európskej únie (v sérii L).

               Predseda

            Antonio TAJANI

               Generálny tajomník

            Klaus WELLE

         (1)  Ú. v. EÚ L 51, 28.2.2017, s. 1.

         (2)  Ú. v. EÚ C 348, 28.9.2018, s. 1.

         (3)  Ú. v. EÚ C 357, 4.10.2018, s. 1.

         (4)  Ú. v. EÚ C 357, 4.10.2018, s. 9.

         (5)  Ú. v. EÚ L 298, 26.10.2012, s. 1.

         (6)  Ú. v. EÚ L 193, 30.7.2018, s. 1.

         (7)  Ú. v. ES L 11, 16.1.2003, s. 1.

         (8)  Prijaté texty, P8_TA(2019)0243 (pozri stranu 59 tohto úradného vestníka).


title: Rozhodnutie Európskeho parlamentu (EÚ) 2019/1420 z 26. marca 2019 o absolutóriu za plnenie všeobecného rozpočtu Európskej únie za rozpočtový rok 2017, oddiel IV – Súdny dvor

text:
               27.9.2019

               SK

               Úradný vestník Európskej únie

               L 249/99

      ROZHODNUTIE EURÓPSKEHO PARLAMENTU (EÚ) 2019/1420
      z 26. marca 2019
      o absolutóriu za plnenie všeobecného rozpočtu Európskej únie za rozpočtový rok 2017, oddiel IV – Súdny dvor
      EURÓPSKY PARLAMENT,

                  —

                  so zreteľom na všeobecný rozpočet Európskej únie na rozpočtový rok 2017 (1),

                  —

                  so zreteľom na konsolidovanú ročnú účtovnú závierku Európskej únie za rozpočtový rok 2017 (COM(2018)521 – C8-0321/2018) (2),

                  —

                  so zreteľom na výročnú správu Súdneho dvora o vnútorných auditoch vykonaných v roku 2017 pre orgán udeľujúci absolutórium,

                  —

                  so zreteľom na výročnú správu Dvora audítorov o plnení rozpočtu za rozpočtový rok 2017 spolu s odpoveďami inštitúcií (3),

                  —

                  so zreteľom na vyhlásenie o vierohodnosti (4) vedenia účtov a zákonnosti a riadnosti príslušných operácií, ktoré poskytol Dvor audítorov za rozpočtový rok 2017 v súlade s článkom 287 Zmluvy o fungovaní Európskej únie,

                  —

                  so zreteľom na článok 314 ods. 10 a články 317, 318 a 319 Zmluvy o fungovaní Európskej únie,

                  —

                  so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (5), a najmä na jeho články 55, 99, 164, 165 a 166,

                  —

                  so zreteľom na nariadenie Európskeho parlamentu a Rady (EÚ, Euratom) 2018/1046 z 18. júla 2018 o rozpočtových pravidlách, ktoré sa vzťahujú na všeobecný rozpočet Únie, o zmene nariadení (EÚ) č. 1296/2013, (EÚ) č. 1301/2013, (EÚ) č. 1303/2013, (EÚ) č. 1304/2013, (EÚ) č. 1309/2013, (EÚ) č. 1316/2013, (EÚ) č. 223/2014, (EÚ) č. 283/2014 a rozhodnutia č. 541/2014/EÚ a o zrušení nariadenia (EÚ, Euratom) č. 966/2012 (6), a najmä na jeho články 59, 118, 260, 261 a 262,

                  —

                  so zreteľom na článok 94 a prílohu IV k rokovaciemu poriadku,

                  —

                  so zreteľom na správu Výboru pre kontrolu rozpočtu a stanovisko Výboru pre právne veci (A8-0098/2019),

         1.

            udeľuje tajomníkovi Súdneho dvora absolutórium za plnenie rozpočtu Súdneho dvora za rozpočtový rok 2017;

         2.

            uvádza svoje poznámky v priloženom uznesení;

         3.

            poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, Súdnemu dvoru Európskej únie, Európskej rade, Rade, Komisii, Dvoru audítorov, európskemu ombudsmanovi, európskemu dozornému úradníkovi pre ochranu údajov a Európskej službe pre vonkajšiu činnosť a aby zabezpečil ich uverejnenie v Úradnom vestníku Európskej únie (v sérii L).

               Predseda

            Antonio TAJANI

               Generálny tajomník

            Klaus WELLE

         (1)  Ú. v. EÚ L 51, 28.2.2017.

         (2)  Ú. v. EÚ C 348, 28.9.2018, s. 1.

         (3)  Ú. v. EÚ C 357, 4.10.2018, s. 1.

         (4)  Ú. v. EÚ C 357, 4.10.2018, s. 9.

         (5)  Ú. v. EÚ L 298, 26.10.2012, s. 1.

         (6)  Ú. v. EÚ L 193, 30.7.2018, s. 1.


title: Rozhodnutie Európskeho parlamentu (EÚ) 2019/1422 z 26. marca 2019 o absolutóriu za plnenie všeobecného rozpočtu Európskej únie za rozpočtový rok 2017, oddiel V – Dvor audítorov

text:
               27.9.2019

               SK

               Úradný vestník Európskej únie

               L 249/105

      ROZHODNUTIE EURÓPSKEHO PARLAMENTU (EÚ) 2019/1422
      z 26. marca 2019
      o absolutóriu za plnenie všeobecného rozpočtu Európskej únie za rozpočtový rok 2017, oddiel V – Dvor audítorov
      EURÓPSKY PARLAMENT,

                  —

                  so zreteľom na všeobecný rozpočet Európskej únie na rozpočtový rok 2017 (1),

                  —

                  so zreteľom na konsolidovanú ročnú účtovnú závierku Európskej únie za rozpočtový rok 2017 [COM(2018) 521 – C8-0322/2018] (2),

                  —

                  so zreteľom na výročnú správu Dvora audítorov o vnútorných auditoch vykonaných v roku 2017 pre orgán udeľujúci absolutórium,

                  —

                  so zreteľom na výročnú správu Dvora audítorov o plnení rozpočtu za rozpočtový rok 2017 spolu s odpoveďami inštitúcií (3),

                  —

                  so zreteľom na vyhlásenie o vierohodnosti (4) vedenia účtov a zákonnosti a riadnosti príslušných operácií, ktoré poskytol Dvor audítorov za rozpočtový rok 2017 v súlade s článkom 287 Zmluvy o fungovaní Európskej únie,

                  —

                  so zreteľom na článok 314 ods. 10 a články 317, 318 a 319 Zmluvy o fungovaní Európskej únie,

                  —

                  so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (5), a najmä na jeho články 55, 99, 164, 165 a 166,

                  —

                  so zreteľom na nariadenie Európskeho parlamentu a Rady (EÚ, Euratom) 2018/1046 z 18. júla 2018 o rozpočtových pravidlách, ktoré sa vzťahujú na všeobecný rozpočet Únie, o zmene nariadení (EÚ) č. 1296/2013, (EÚ) č. 1301/2013, (EÚ) č. 1303/2013, (EÚ) č. 1304/2013, (EÚ) č. 1309/2013, (EÚ) č. 1316/2013, (EÚ) č. 223/2014, (EÚ) č. 283/2014 a rozhodnutia č. 541/2014/EÚ a o zrušení nariadenia (EÚ, Euratom) č. 966/2012 (6), a najmä na jeho články 59, 118, 260, 261 a 262,

                  —

                  so zreteľom na článok 94 a prílohu IV k rokovaciemu poriadku,

                  —

                  so zreteľom na správu Výboru pre kontrolu rozpočtu (A8-0097/2019),

         1.

            udeľuje generálnemu tajomníkovi Dvora audítorov absolutórium za plnenie rozpočtu Dvora audítorov za rozpočtový rok 2017;

         2.

            uvádza svoje poznámky v priloženom uznesení;

         3.

            poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, Dvoru audítorov, Európskej rade, Rade, Komisii, Súdnemu dvoru Európskej únie, európskemu ombudsmanovi, európskemu dozornému úradníkovi pre ochranu údajov a Európskej službe pre vonkajšiu činnosť a aby zabezpečil ich uverejnenie v Úradnom vestníku Európskej únie (v sérii L).

               Predseda

            Antonio TAJANI

               Generálny tajomník

            Klaus WELLE

         (1)  Ú. v. EÚ L 51, 28.2.2017.

         (2)  Ú. v. EÚ C 348, 28.9.2018, s. 1.

         (3)  Ú. v. EÚ C 357, 4.10.2018, s. 1.

         (4)  Ú. v. EÚ C 357, 4.10.2018, s. 9.

         (5)  Ú. v. EÚ L 298, 26.10.2012, s. 1.

         (6)  Ú. v. EÚ L 193, 30.7.2018, s. 1.